Kuvana jela Novi Beograd - dostava kuvane hrane | Restorani Beograd\nDostava kuvane hrane Novi Beograd\nUkoliko vam je potrebna dostava kuvanih jela za Novi Beograd na pravom ste mestu. Predstavljamo vam "Kuvana jela iz zemlje čuda", restoran koji se nalazi na Novom Beogradu, tačnije u blokovima A blok i Savada.\nSpecijalizovani su za kuvana jela za poneti, pa tako na licu mesta možete odabrati uvek svežu kuvanu hranu i poneti je za konzumaciju kod kuće ili na poslu, ali vrše i uslugu besplatne dostave na teritoriji celog Novog Beograda za porudžbine u iznosu od min 1.500 din.\nJelovnik i cene kuvanih jela\nJelovnik je šarenolik i menja se svakog dana, pa ukoliko vam ovaj način ishrane zvuči primamljivo najbolje je da Kuvana jela iz zemlje čuda zapratite na njihovom Instagram profilu ili Facebook fan stranici jer vas tu svakog dana očekuje dnevni meni sa cenama.\nTako ćete biti najbolje upućeni šta je na meniju određenog dana i šta možete da poručite za dostavu. Ovde vam predstavljamo neka od jela koja imaju u ponudi sa cenama, a uz svako glavno jelo prilog je gratis. Porcije su veličine oko 450-500g.\nRadno vreme dostave kuvane hrane\nKuvana jela iz zemlje čuda rade svakog radnog dana od 10h do 18h i subotom od 10h do 16h, nedelja je neradan dan. Ono što je posebno bitno jeste da se sva hrana sveža sprema svakog jutra i u 10h izjutra restoran je spreman da krene sa dostavama.\nIako se hrana dopunjuje u toku dana, budite spremni na to da je već posle 14:30h manji izbor hrane u ponudi pa zato budite brzi ako želite veći izbor hrane za poneti ili dostavu na vašu adresu.\nPorudžbine za kuvana jela\nKako biste poručili svoja kuvana jela za dostavu najbolje je da pozovete njihov broj telefona 066222157 i proverite šta je trenutno na raspolaganju od gotovih jela.\nPodsećamo još jednom, dostava je besplatna za ceo Novi Beograd, ali je minimalan iznos za dostavu 1.500 din.\nVeliki izbor gotovih jela na jednom mestu\nNeka od najpopularnijih gotovih jela koja možete izabrati sa menija su razne vrste musaka (krompir, tikvice, karfiol, šargarepa), punjenje paprike i tikvice, karađorđeva i bečka šnicla, razne vrste riba (oslić, skuša, pastrmka, losos), juneći i pileći gulaš, ćufte u paradajz sosu, razne paste, lazanje, tečna jela kao što su pasulj, boranija i grašak i još svašta nešto.\nU ponudi su i uvek sveže salate kao i bar 3 vrste domaćih kolača svakog dana.\nKuvana jela za firme\nUkoliko ste firma koja se nalazi na Novom Beogradu i želite da obezbedite uvek sveže i ukusne obroke za svoje zaposlene, ne ustručavajte se, kontaktirajte Kuvana jela iz zemlje čuda i napravite poseban dogovor za isporuku hrane po želji u dogovoreno vreme.\nBroj zaposlenih nije bitan, jer svaki gladni stomak je podjednako važan :)\nNemojte nam verovati na reč, probajte Kuvana jela iz zemlje čuda, bićete nam zahvalni na preporuci, uvek sveže, toplo i ukusno, uz besplatnu dostavu.


Banjaluka: Obustava saobraćaja zbog Brdske auto trke | Banjaluka.net\nBanjaluka: Obustava saobraćaja zbog Brdske auto trke\nU Banjaluci će danas, zbog Brdske auto-trke “Nagrada Banjaluke 2016” od 10 do 15 časova biti obustavljen saobraćaj na dijelu Slatinske ulice.\nDio pomenute ulice u koje će biti obustavljen saobraćaj je od skretanja za Rehabilitacioni centar “Miroslav Zotović” do skretanja za Krčmarice, saopšteno je iz Auto-moto saveza Republike Srpske.\nU zoni izvođenja radova kod Mahovljanske petlje na magistralnom putu Klašnice-Nova Topola izmijenjen je režim odvijanja saobraćaja, a brzina kretanja ograničena na 30 kilometara na čas.\nSaobraćaj će na ovoj dionici svakodnevno biti obustavljan četiri puta od 23 do 5 časova maksimalno 30 minuta. Zbog izgradnje mosta preko rijeke Ukrine u Dragalovcima, dionica regionalnog puta Gornja Vijaka dva-Razboj, saobraćaj je potpuno obustavljen za sva vozila i biće preusmjeren na alternativni pravac, lokalni put kroz selo Brestovo, gdje je aktuelna zabrana za teretna vozila preko 15 tona nosivosti.\nZbog sanacije kolovoza na dionicama magistralnog puta Karakaj dva-Drinjača i regionalnog puta Šekovići-Donje Caparde saobraća se jednom trakom uz moguće zastoje od 10 do 15 minuta. Zbog sanacije klizišta i rekonstrukcije kolovoza magistralnog puta Banjaluka (Rebrovac)-Čelinac, na području Mjesne zajednice Ada, saobraća se usporeno, jednom trakom u dužini od 800 metara.\nNa području opštine Kotor Varoš u toku je rekonstrukcija i sanacija gradske vodovodne i kanalizacione mreže zbog čega je do 1. septembra izmijenjen režim saobraćaja na dionicama Čelinac-Kotor Varoš i Kotor Varoš-Obodnik. Zbog radova na istom projektu do 30. jula biće izmijenjen režim saobraćaja i na regionalnom putu Kotor Varoš-Mitrovići. Na dionici magistralnog puta Johovac-Rudanka u mjestu Johovac u toku je izmjena u odvijanju saobraćaja zbog radova na izgradnji priključaka magistralnog puta na budući autoput.\nZbog izgradnje mosta preko Šargovačkog potoka (Djevojački most) u Banjaluci do 4. decembra biće obustavljen motorni i pješački saobraćaj preko Djevojačkog mosta u Subotičkoj ulici.


Savezna vlada naredila je da se informacije moraju obelodaniti na jasan način kako bi porodice mogle da naprave bolju selekciju koledža. Cilj je da studenti i roditelji dobiju što više informacija, da znaju s čim se suočavaju kako ih ne bi izigrala školska administracija.\nO transparentnosti koledža se i ranije dosta govorilo, pa je tako još 1990. godine dekret "Student ima pravo da zna" zahtevao od koledža i univerziteta koji primaju pomoć države da obelodane stopu diplomiranih studenata. Ipak, mnogi nisu postupili u skladu sa saveznim pravilima i mnoge informacije nisu na jednom mestu.\nNovi Savezni biro za zaštitu potrošača razvio je preliminarnu verziju liste potrošača s podacima sa koledža koji će dozvoliti studentima da steknu uvid o tome koliko će morati da plate, koliko će dugovati, kako se škola rangira na nacionalnom nivou i da li oni koji su tu diplomirali zarađuju dovoljno novca da otplate svoje kredite. Odsek za obrazovanje je takođe stvorio preliminarnu verziju karte rezultata, sa podacima koji bi pomogli studentima da uporede pristupačnost i vrednost koledža.\nPredsednik Obama takođe namerava da poveća takozvanu kampus pomoć (pomoć koju studentima daju koledži i škole) sa postojećih 2,7 biliona dolara na 10 biliona. On je predložio transfer novca od koledža koji ne uspevaju da kontrolišu povećanje školarine ka onima koji su uradili bolji posao.\n"Njujork tajms" piše da je inicijativa o otvorenosti koledža dobra ideja i da bi trebalo da je podrže obe partije u Kongresu.


SportDC - Vesti - Ostalo - SKK Borac 1947 protiv (O)KK Borac\nSreda, 16.06.2021 21:56\n24.06.2020 Administrator DC\nNa adresu našeg portala stiglo je saopštenje SKK Borac 1947. Objavljujemo ga u potpunosti:\nU pojedinim štampanim medijima, 23. juna su se pojavili članci u kojima je napisano da je ''Košarkaški klub Borac na pragu Druge ABA lige'', kao i drugi slični naslovi, a u kojima se neistinito povezuje da je taj klub u ranijim periodima već nastupao u ABA ligi.\nRadi sprečavanja kontinuiranog pokušaja lažnog predstavljanja i krađe identiteta našeg kluba, kao i sve učestalijih dezinformacija javnosti od strane članova novoosnovanog kluba, uključujući i sportsku javnost u i izvan Republike Srpske, sponzore ali i naše navijače koji znaju da razlikuju original od falsifikata, ovim putem želimo svima jasno da saopštimo da taj novoosnovani klub nema prava da se poziva i prisvaja našu istoriju, tradiciju i sportske rezultate.\nSamo neki od primjera su i lažni podaci kojim se predstavljaju na društvenim mrežama, o istoriji, tj. godini osnivanja, aktivnostima i rezultatima tog kluba, prisvajanju himne našeg kluba koja je nastala mnogo prije njihovog osnivanja... Kao jedan od primjera nalaze se i navodi da žele da nakon 16 godina zaigraju u regionalnom takmičenju, iako su osnovani prije devet godina, a nesporno je da je rezultati ostvareni u tom takmičenju pripadaju ISKLJUČIVO NAŠEM KLUBU.\nImajući u vidu sve naprijed navedeno, želimo da saopštimo da će svi pokušaji krađe identiteta našeg kluba, njegove istorije, tradicije, autorskih prava, ostvarenih rezultata u cilju lažnog predstavljanja novoosnovanog košarkaškog kluba imati epilog kod nadležnih sudova. Istima predlažemo da se ubuduće pozivaju na svoju tradiciju koja i nije baš ''velika'' kako je predstavljaju, obilježja, svoje rezultate od osnivanja pa nadalje.\nSa naprijed navedenim, želja nam je da dodatno upoznamo novinare i njihove medijske kuće, a u prilogu ovog saopštenja dostavljamo izvode iz sudskih registara F-1-200/03 i F-1-159/11,stoji u saopštenju koje je potpisoa Vukašin Božić, predsjednik Skupštine SKK Borac 1847.\nOstalo Muškarci Druga liga RS - Zapad Borac SKK Borac 1947 Bosna i Hercegovina Republika Srpska Banja Luka\nOkupila se reprezentacija Republike Srpske (“U-12”) u...\n18 .kolo Druga liga RS - Zapad\nKozara 92 : 61 Una\nOKK Borac Mako Print 84 : 79 Borac 1972\nSKK Borac 1947 : Mladost Bulldogs\nHunters : Ušće\nMladost 77 : 70 Lijevče\n1 Mladost Bulldogs 15 15 0 30\n2 OKK Borac Mako Print 17 11 6 28\n3 Hunters 16 11 5 27\n4 Kozara 17 10 7 27\n5 Borac 1972 16 10 6 26\n6 Lijevče 16 7 9 23\n7 SKK Borac 1947 14 8 6 22\n8 Ušće 15 7 8 22\n9 Stars Basket 16 4 12 20\n10 Mladost 17 3 14 20\n11 Una 15 1 14 16


Vesti online / Vesti / Srbija / Nema demarkacije, nema bezviznog režima\nKosovski premijer Isa Mustafa rekao je u sredu da Kosovo rizikuje da ostane bez vizne liberalizacije 2017. godine ukoliko sporazum o demarkaciji granice sa Crnom Gorom ne bude ratifikovan, prenosi RTK.\nIsa Mustafa zabrinut u vezi sa viznom liberalizacijom Kosova sa CG\nMustafa je na sednici kosovske vlade predložio uspostavljanje komisije koja bi procenila teritoriju Kosova.\nU međuvremenu, Alijansa za budućnost Kosova (AAK) saopštila je da ne odobrava Mustafin predlog o uspostavljanju takve komisije, ocenivši da taj predlog predstavlja uvredu.\n- Pokušaj premijera Mustafe da nas ubedi da se Crna Gora uvećala dok Kosovo nije smanjeno, još je jedna uvreda za Kosovo i njegove građane koju taj čovek pokušava da sprovede u delo - navodi se u saopštenju.\nSporazum o demarkaciji sa CG\nSreda 30.11.2016. 23:15\nA zasto je Srbska zemlja toliko "slatka" i uljezima prirasla za srce. Oni jadni ne shvacaju da ce to opet biti Srbija pa se zaludjuju. Bas me zanima kad ih pocnemo "genocidisati" sta ce reci u svoju odbranu....???


Uhapšen Asanž | EurActiv Srbija\nOsnivač Vikiliksa Džulijan Asanž uhapšen je 11. aprila u Ambasadi Ekvadora u Velikoj Britaniji, saopštila je londonska policija koja je navela i da je u ambasadu ušla na poziv ambasadora, pošto je vlada Ekvadora ukinula Asanžu azil. Reakcije na Asanžovo hapšenje su podeljene.\nPolicija je navela da je uhapsila Asanža na osnovu naloga londonskog suda od 29. juna 2012. izdatog zbog njegovog nepojavljivanja pred sudom.\nU saopštenju policije se dodaje da je Asanž odveden u pritvor i da će se pojaviti pred sudom "što je pre moguće".\nDa je poziv policiji uputio ambasador Ekvadora, potvrdio je i Vikiliks na Tviteru.\nOrganizacija Vikiliks je optužila moćne aktere, uključujući američku Centralnu obaveštajnu agenciju (CIA), za sofisticirane aktivnosti na dehumanizaciji njenog osnivača Džulijana Asanža koji je uhapšen u Ambasadi Ekvadora u Londonu.\n"Ovaj čovek (Asanž) je sin, otac, brat. Dobitnik je desetina novinarskih nagrada. Od 2010. je svake godine nominovan za Nobelovu nagradu za mir. Moćni akteri, uključujući CIA, učestvovali su u sofisticiranom pokušaju njegove dehumanizacije, delegitimizacije i hapšenja", naveo je Vikiliks na Tviteru.\nIstovremeno je Šveđanka koja je optužila Asanža da je silovao tokom posete Stokholmu 2010. pozdravila njegovo hapšenje.\nElizabet Masi Fric, advokatica neimenovane žene, rekla je da je hapšenje bilo "šok za njenu klijentkinju" i da je to ono "što čekaju i čemu se nadaju od 2012. godine".\nOna je u poruci agenciji AP napisala da će "sve uraditi" da se švedski slučaj ponovo otvori "kako bi Asanž bio isporučen Švedskoj i procesuiran za silovanje".\nŠvedski sud je 2017. odbacio optužbu za silovanje s obrazloženjem da ne postoji način da se Asanž u doglednoj budućnosti nađe pred sudom jer je pod zaštitom u ambasadi.\nPortparol američkog ministarstva pravde Mark Rajmondi naveo je u saopštenju: "Upoznati smo sa izveštajem da su Asanža britanske vlasti odvele u pritvor".\nIstoremeno je funkcionerka nemačke opozicione Levice Sevim Dagdelen rekla da Evropa ne sme da dopusti da se osnivač Vikiliksa izruči SAD.\nOna je u saopštenju navela da je oduzimanje političkog azila i hapšenje Asanža od strane britanske policije "skandal, kršenje međunarodnog prava i istovremeno ozbiljan udarac nezavisnom novinarstvu", preneo je AP.\nDagdelen je rekla i da je sada "dužnost" nemačke vlade da spreči Britaniju da isporuči Asanža SAD "gde se suočava sa doživotnim zatvorom, možda i smrtnom kaznom, zbog razotkrivanja američkih ratnih zločina".\nReagovala je i Moskva i portparol ruskog predsednika Vladimira Putina rekao je da Rusija želi da se Asanžova prava posle hapšenja poštuju. Ubrzo nakon hapšenja, Dmitrij Peskov je rekao novinarima da ne može da komentariše ceo slučaj i dodao: "Naravno, nadamo se da će sa njegova prava biti poštovana".\n: Špijunska afera Nemačke i SAD


October 2018 – NOMCENTAR NGO\nTOP 5 KNJIGA O MOTIVACIJI KOJE ĆE VAM PROMENITI ŽIVOT\nPosted October 21, 2018 nomcentarngoPosted in Lifestyle\nKoliko god se trudili da nam sve bude savršeno, ipak život je nepredvidiv i često nas stavlja u situacije iz kojih treba krenuti iz početka. Svi imamo ‘’day off’’ u životu i ono što je najbitnije u tim danima ne samo samo sačuvati se od stresa i sačuvati zdravlje, već naučiti kako svoje ponašanje prilagoditi […]\nNAUČITE VEŠTINU ASERTIVNE KOMUNIKACIJE\nPosted October 21, 2018 nomcentarngoPosted in Ekonomski i blog ljudskih resursa\nKako je komunikacija sastavni deo naše svakodnevnice, veoma je važno znati kako komunicirati i izneti sopstvene stavove i mišljenja na pravilan način. Bilo u profesionalnim ili privatnim odnosima, delotvorna komunikacija jedan je od presudnih faktora za postizanje uspešnih rezultata. Ono što treba imati na umu jeste da je komunikacija veština koja se uči i razvija […]\nPOZIV NA ODBRANU AMATERIZMA\n(Možemo li zajedno da pokrenemo nove stvari?) Imala sam čast da budem deo projekta koji pokreće pitanje sudbine amaterizma u kulturi. Ne znam kako vi pristupate svom pisanju i istraživanju, seminarskim radovima, diplomskim ili master, ili nekoj drugoj analizi, ali moram priznati da istraživanje amaterizma je ostavilo na mene iznenađujuće dubok utisak. Taj utisak je […]\nPosted October 21, 2018 nomcentarngoPosted in Pravni blog\nU cilju usaglašavanja našeg pravnog sistema sa pravnim sistemima zemalja članica Evropske Unije, utemeljen je novi institut u pravnom sistemu – javni izvršitelji. Neki od osnovnih problema u vezi sa izvršenjem u Republici Srbiji su dužina trajanja izvršnog postupka i neizvesnost u pogledu namirenja potraživanja izvršnog poverioca. Najbitniji razlog uvođenja javnih izvršitelja jeste nedelotvornost izvršenja […]\nInteresi službe, odnosno opšti interesi koji stoje u osnovi tretiranja nekih podataka ili činjenica tajnim, nalažu potrebu da se obezbijedi i sačuva tajnost određenih podataka saznatih od strane službenih lica u vršenju službe. U suprotnom, njihovim otkrivanjem ili saopštavanjem moglo bi biti ugroženo pravilno i efikasno vršenje službe i uopšte povjerenje javnosti u profesionalnost i […]\nNAKNADA ŠTETE USLED POVREDE PRAVA INTELEKTUALNE SVOJINE\nNaknada štete je zakonom propisana obaveza da „ (…) ko drugome prouzrokuje štetu dužan je naknaditi je, ukoliko ne dokaže da je šteta nastala bez njegove krivice“. Šteta se može podeliti na stvarnu tj. običnu štetu ili izgubljenu dobit (tzv. pretpostavljena šteta), kao i na materijalnu (u smislu umanjenja vrednosti dobra koje je oštećeno) ili […]\nRadionica 3 u 1: Copywrite, blog plus WordPress\nPosted October 20, 2018 nomcentarngoPosted in Vesti\nUdruženje Nomotehnički Centar iz Beograda, skraćeno Nomcentar, poziva Vas da nam se priključite. Radionica 3 u 1: Copywrite, blog plus wordpress, daje Vam osnovu pisanja, uči Vas kako da pravilno uradite copywrite u praksi, kao i kako da sami napravite svoj WordPress blog ili sajt. Nakon uspešno održanih radionica tokom 2018.godine, odlučili smo da uvedemo […]


Priština krije podatke o ubistvu Ivanovića\nV. B. 7. februara 2018. 15:52\nBeograd nije dobio nijednu informaciju iz istrage o ubistvu Olivera Ivanovića, izjavio je danas direktor Kancelarije za Kosovo i Metohiju Marko Đurić.\nNa tvrdnje iz Tužilaštva u Kosovskoj Mitrovici da su spremni da sarađuju sa Beogradom i da su informacije iz istrage prosledili Beogradu, Đurić kaže da je razgovarao sa predstavnicima svih državnih organa i da ništa nisu dobili od Prištine.\n„Mene takve tvrdnje zabrinjavaju, jer u Beograd ništa nije stiglo. Razgovarao sam sa pravosudnim organima, predstavnicima Ministarstva i oni ništa nisu dobili od Prištine. To govori o karakteru istrage“, rekao je Đurić za Radio-televiziju Srbije.\nGovoreći o izveštaju Antonija Gutereša koji će danas biti pred Savetom bezbednosti UN — opomene Prištini i zahtev da se otkriju ubice Olivera Ivanovića — Đurić kaže da sâmo održavanje sednice Saveta bezbednosti o Kosovu i Metohiji užasno nervira separatiste u Prištini, jer to dokazuje da na KiM ništa nije rešeno.\nGovoreći o Strategiji o proširenju EU, on je rekao da je to dobra i važna vest za Srbiju i da pokazuje da je ugled naše zemlje u Međunarodnoj zajednici porastao i da ona sada zauzima bolje mesto.\n„To mnogo znači kada je u pitanju naša borba za očuvanje KiM, zato što jača Srbiju u Evropi i znači da imamo veći kapacitet. Nije čudo što su u Prištini pomalo ljubomorni na sve to“, rekao je Đurić.\nOn je naglasio da je to rezultat politike koju vodi predsednik države i Vlada Srbije, te da je dobar odnos sa EU važan zbog ukupnog spoljnopolitičkog položaja Srbije, zbog ekonomije, investicija.\nUpitan da li su problemi Srba na KiM mogli ranije da budu rešeni, pre posete predsednika države, on je rekao da je u prethodnom periodu urađeno mnogo toga.\n„Poseta predsednika je za njih značila da je Srbija sa njima, da će imati podršku da ostanu i opstanu. Za ostatak Srbije da ljudi sa KiM dobiju lice, ime i prezime, kao što je mali Vasilije, Dubići, Milan Kovačević. Pokrenuo se talas solidarnosti, što je veoma važno“, naglasio je Đurić.\nOn je podsetio da je država u prethodne četiri godine izgradila ili obnovila 42 crkve i manastira na KiM, da je urađeno novo porodilište, bolnica, domovi zdravlja, ambulante, mnogo novih škola.\n„U prethodne četiri godine završili smo 888 kuća i stanova za naše ljude na KiM. Udvostručićemo naše napore u 2018. godini, jer će osim države pomoći i pojedinci“, zaključio je Đurić.\nUtvrđen birački spisak za izbore u AKB 4. novembra\nŠabić pokrenuo postupak nadzora zbog objavljivanja podataka…\nMIA: Olivera Ivanovića su izgleda ubili Srbi\n„Odgovor o ubistvu Ivanovića se krije u…\n„Kamere bile ugašene, proradile 10 minuta posle…\nDa li je „dron stršljen“ snimio ubistvo Olivera? Kfor…\nNovi detalji ubistva: Dronovi snimili ubice Olivera…


Projekat izgradnje novog bloka TE „Kostolac B“ teče po planu | Energetski portal Srbije\nProjekat izgradnje novog bloka TE „Kostolac B“ teče po planu\nJP „Elektroprivreda Srbije“ saopštilo je da projekat izgradnje novog bloka B3 snage 350MW u Termoelektrani „Kostolac B“ napreduje kao što je planirano.\nIstaknuto je da se projekat odvija u skladu sa drugom fazom Paket projekta TE „Kostolac B“, kao i da je planirano da radovi počnu 2016. godine, dok je rok za završetak 2020. godina. Navedeno je da je 4. januara 2016. godine zvanično počela realizacija projekta nakon što je EPS uplatio avans izvođaču radova kineskoj kompaniji CMEC.\nPočetak radova uslediće nakon dobijanja građevinske dozvole, a neophodne saglasnosti nadležnih i deo projektne dokumentacije dobijeni su i završeni u periodu od 2013. do 2015. godine. Idejni projekat urađen je 2013. godine, obezbeđena je lokacijska dozvola, a u toku je izrada potrebne investiciono-tehničke dokumentacije za građevinsku dozvolu koja će se izdavati po fazama. U planu je i ponovna izrada studije o zaštiti životne sredine jer je saglasnost na prethodnu istekla početkom ove godine. Na lokaciji novog bloka B3 u toku je raščišćavanje značajnih količina otpada i drugih materijala, kao i neophodna arheološka istraživanja.\nKako je EPS saopštio, druga faza paket projekta TE „Kostolac B“ podrazumeva izgradnju novog bloka termoelektrane „Kostolac“, proširenje kopa „Drmno“ na 12 miliona tona godišnje, kao i izgradnju novog BTO (bager-traka-odlagač) sistema i trafostanice.


Četrdeset godina računarstva u srpskom rudarstvu Četrdeset godina računarstva u srpskom rudarstvu – Personal magazin\nMinistar rudarstva i energetike u Vladi Republike Srbije Petar Škundrić otvorio je danas izložbu “Četrdeset godina računarstva u srpskom rudarstvu”, autora Slobodana Vujića, koja oslikava period istraživanja, razvoja i primene…\nMinistar rudarstva i energetike u Vladi Republike Srbije Petar Škundrić otvorio je danas izložbu “Četrdeset godina računarstva u srpskom rudarstvu”, autora Slobodana Vujića, koja oslikava period istraživanja, razvoja i primene računarskih tehnologija u rudarstvu.\nŠkundrić je tom prilikom u Galeriji nauke i tehnike SANU izrazio uverenje da će ta izložba doprineti daljem podizanju znanja i informacija o onome šta smo bili i šta treba da budemo u narednim vremenima.\nOn je istakao da izložba pokazuje u kojoj smo meri umeli da se vizionarski i inženjerski odnosimo prema resursima i svojim mogućnostima.\nMinistar je ukazao na to da se čine napori da se period zaostajanja koji je bio izazvan istorijskim i društvenim okolnostima u našoj zemlji prekorači i da znanje ponovo postane osnov vrednosnog sistema i osnovna poluga napretka.\nŠkundrić je podsetio na značaj rudarstva kroz istoriju i njegov uticaj na sva kretanja od privrede do kulture, kao i na naučnu misao u celini.\nOn je dodao da egzaktni dokazi pokazuju da je era rudarstva počela pre 8.000 godina, uz napomenu da 40 godina računarstva u srpskom rudarstvu predstavlja jedan trenutak.\nPrema njegovim rečima, to jasno govori o tome koliko je nekada bilo potrebno vremena da se steknu znanja, a koliko je sada potrebno da znanja kojima raspolažemo brzo primenimo i pretvorimo u opštu i neposrednu korist.\nČetrdeset godina računarstva u srpskom rudarstvu was last modified: April 15th, 2010 by Redakcija\nAdobe CS5 je stigao – ostvarite pravo na besplatan Upgrade\nIntel predstavlja novi sistem na čipu zasnovan na Intel Atom procesoru


BERLIN KOČI ULAZAK SRBIJE U EU | SRNA\nBEOGRAD, 9. AVGUSTA /SRNA/ - Francuski istoričar i profesor emeritus na Sorboni Žan-Pol Bled smatra ulazak Srbije u EU koči Njemačka, čiji je stav zasnovan na "sjećanjima na Prvi i Drugi svjetski rat".\n"Suprotno od onoga što ponekad može da se čuje, Francuska nije stavila veto na ulazak Srbije u EU, ali je moguće da, sa druge strane, postoje određene snage koje imaju ulogu kočničara. U tome bi možda trebalo tražiti eho prošlosti", izjavio je Bled za "Večernje novosti".\nOn smatra da će Srbija ipak ući u EU, iako ne može da se kaže datum, ali je naglasio da ovaj dug proces nije karakterističan samo za Srbiju.\n"Pogledajte koliko dugo čeka Turska, a možda neće na kraju ni ući, što je iz mog ugla dobra stvar, imajući u vidu orijentaciju koju zauziuma Ankara", dodao je Bled.\nPrema njegovim riječima, kod turskog predsjednika Redžepa Erdogana postoje otomanske ambicije, koje je potrebno posmatrati u veoma širokom kontekstu.\n"Čitava aktuelna spoljna politika zvanične Ankare ide u tom pravcu. Turska je danas prisutna u svim zonama koje su u prošlosti pripadale Otomanskom carstvu. To je povratak Turske na teritorije na kojima je bila do početka 20. veka. BiH i Kosovo i Metohija pripadaju toj istoj politici", naveo je Bled.


Sunny Hill” će se održati u Prištini i Tirani ove godine | Kosova.info\nDom|Kultura|Sunny Hill” će se održati u Prištini i Tirani ove godine\nZajedničkim saopštenjem za javnost, Ministarstvo kulture ispred Vlade Kosova, kao i gradonačelnik Prparim Rama ispred opština Priština, te organizacioni odbor “Sunny Hill Festivala” saopštili su danas u ponedeljak da će “Sunny Hill” biti održan u Prištini 4, 5, 6. i 7. avgusta.\nU saopštenju se navodi da su institucije “udružile snage za još jedno divno izdanje Festivala ove godine, gde mu je i mesto, u Prištini”.\nPrema medijskim saznanjima festival se može održati u selu Škabaj ili u Grmijskom parku, gdje su održana prethodna dva izdanja.\n“Ministarstvo Kulture (ispred Vlade Kosova), Opština Priština i organizacioni odbor Festivala ‘Sunny Hill’ ove godine udružuju snage za divno izdanje festivala, gde mu je i mesto, u Prištini. Centralne i lokalne institucije zajedno, u skladu sa svojim mandatom, obezbediće puna podrška. Ovogodišnje izdanje koje će se održati na pogodnoj lokaciji. Svi izražavaju spremnost da se pitanje dugoročnog korištenja zemljišta razgovara još neko vrijeme dok se ne pronađe trajno rješenje“, navodi se u saopštenju.\nGradonačelnik Prištine, Prparim Rama, izjavio je da je cilj da se od sledeće godine festival organizuje u selu Brnica, gde se o tome već duže vreme razgovara. On je dodao da će festival “Sunny Hill” biti održan i u Tirani, 26., 27. i 28. avgusta, u “specijalnom izdanju sa još jednom postavom”.\nDana 14. juna odlučeno je da se “Sunny Hill” ne održi u Prištini, već da se preseli u Tiranu. Organizatori su okrivili državne institucije što nisu ustupile obećanu parcelu od 17 hektara u Bernici na 99 godina za korištenje festivala, gde je planirano da se festival održi u budućnosti.\nUroševac: Mladić pokušao da izvrši samoubistvo\n(Uživo prenos) Rama došao u Vladu Kosova počinje ceremonija pre sastanka dvije vlade


U JULU POGINULO 14 OSOBA: Alarmantni podaci o broju stradalih u saobraćajnim nesrećama u Srpskoj | Novosti.rs\nU JULU POGINULO 14 OSOBA: Alarmantni podaci o broju stradalih u saobraćajnim nesrećama u Srpskoj\nMinistarstvo unutrašnjih poslova Republike Srpske apeluje na sve učesnike u saobraćaju da se odgovorno ponašaju i poštuju zakonske propise, te tako zaštite svoj, ali i živote drugih učesnika u saobraćaju.\nNavode da je, uprkos brojnim aktivnostima koje su realizovane u proteklom periodu u cilju unapređenja bezbednosti saobraćaja, povećana crna statistika.\nNajčešći uzrok saobraćajnih nesreća sa poginulim osobama je alkohol, a zatim i neodgovorno ponašanje u saobraćaju.\nDODIK: Biće promena granica, nema stabilnosti dok se mi ne razdvojimo\n04. 08. 2021. u 10:20\nIz Ministarstva upozoravaju da je samo u julu zbog alkoholisanosti iz saobraćaja isključeno oko 3.500 vozača.\n- Policijski službenici MUP-a RS nastaviće da u okviru kampanje "Vozi oprezno – putuj bezbedno" realizuju niz akcija i kontrola sa ciljem smanjenja smrtno stradalih u saobraćajnim nezgodama, ali se i od građana, učesnika u saobraćaju, očekuje da pokažu dozu odgovornosti i da brzinu kretanja vozila prilagode uslovima i stanju na putevima, te da ne upravljaju vozilom pod dejstvom alkohola - apelovali su iz MUP-a Srpske.\nRepublika Srpska saobraćajne nesreće MUP RS udesi u RS


Solarijum za maloletne | APOS Potrošački Reporter\nTrgovci koji maloletnim licima prodaju alkoholna pića i cigarete rizikuju da budu, po slovu zakona, kažnjeni visokim novčanim kaznama. Time su, osim roditeljskim nadzorom, mlađi od 18 godina zaštićeni od dva opšte poznata poroka koji su na tržištu u slobodnoj prodaji. Da li će na isti način biti rešena i aktuelna društvena rasprava o zabrani korišćenja solarijuma maloletnim licima ostaje da se vidi, ali je činjenica da je zanimljiva polemika da li postoje razlozi da se u "lošem društvu" pića i cigareta nađe i usluga koja korisnicima daje preplanuo izgled?\nAko maloletnici i nalaze načine da "krišom" probaju cigarete i alkohol i sakriju to od roditelja, narandžastu boju kože preko noći - ne mogu. Dakle, po "morski ten" tinejdžeri najverovatnije mogu samo uz odbravanje roditelja, a zaposleni u salonima lepote, istine radi, nemaju zakonsko pravo da od potrošača zahtevaju legitimisanje uz ličnu kartu. Dakle, u trenutnim zakonskim okvirima ova inicijativa je unapred osuđena neuspeh.


Potencijal kvantne tehnologije godinama privlači naučnike. Ali u zamislima koje prave pomak na tom polju izgleda prednjači Kina.\nKako Guaridan objašnjava, kvantno zaplitanje omogućava simultano generisanim česticama da dele isto kvantno stanje čak i ako su fizički udaljene. Zahvaljujući ovome ostvaruje se kvantna teleportacija — prenos informacija sa jedne uparene čestice na drugu, a pri tome se uvodi i treća čestica koja se upliće s jednom od onih iz originalnog para tako da njen par preuzima stanje treće čestice.\nPored toga što su iz Kine uspeli da lansiraju svemiske pošiljke, Futurism prenosi da će od sledećeg meseca kineski grad Đinan biti hub za kvantni računar koji treba da boostuje prvu mrežu između Pekinga i Šangaja baziranu na kvantnim principima.\nKako se u kvantnom računarstvu informacije enkodiraju na osnovu kvantnih stanja čestica (što su 1 i 0, ali i verovatnoća tih stanja, tj. superpozicija) prenos je daleko sigurniji nego u klasičnom računarstvu. Mreže nastale na kvantnim principima nije moguće hakovati jer čak i ukoliko haker uspe da presretne enkriptovane podatke, on ne može da ih dešifruje zbog toga što se ključ za čitanje bira proizvoljno i šalje drugačijim kanalima. Pri takvom slanju svako kašnjenje se tumači kao ometanje sistema prenosa, pa će u slučaju Pekinga i Šangaja oba grada dobijati upozorenja.\nUpravo iz ovog razloga Džo Fej, pomoćnik direktora Instituta kvantne tehnologije Đinan, kaže da im je u planu da mrežu koriste za nacionalnu odbranu, finansije, ali i druga područja, a ako se pokaže uspešna nadaju se da će biti korišćena širom Kine i sveta. Odnosno, kako Futurism dodaje, implementiranjem kvantne mreže Kina će postati prva zemlja koja će kvantnu tehnologiju uskoro koristiti i u komercijalne svrhe jer svoja dostignuća planira da prodaje i drugima.


Mečevi 30.kola Prve lige Srbije u sezoni 2018/19 na programu su u nedelju i ponedeljak, a u nastavku su parovi i termini mečeva.\nBEŽANIJA – OFK BEČEJ 1918 (nedelja 31.mart, 16:00 časova)\nBeogradska Bežanija u okviru 30.kola Prve lige Srbije na svom stadionu dočekuje goste iz Bečeja, ekipu OFK Bečej 1918. Domaći tim je ove sezone ostvario trinaest pobeda, uz tri remija i trinaest poraza, pa sa 42 boda na svom kontu trenutno zauzima 8.mesto na tabeli. U prethodnom kolu poraženi su kao gosti u duelu sa ekipom TSC-a, a rezultat je bio 4:1. Gosti su ove sezone ostvarili deset pobeda, uz šest remija i trinaest poraza, pa sa 36 bodova na svom kontu trenutno zauzima 11.mesto na tabeli. U prethodnom kolu savladali su kao domaćini ekipu Novog Pazara, a rezultat je bio 3:0. Prethodni duel ovih rivala odigran tokom jesenje polusezone u Bečeju ekipa Bežanije je rešila u svoju korist, a rezultat je bio 1:2 (1:0).\nBORAC – SLOBODA (nedelja 31.mart, 16:00 časova)\nČačanski Borac u okviru 30.kola Prve lige Srbije na svom stadionu dočekuje goste iz Užica, ekipu Slobode. Domaći tim je ove sezone ostvario šest pobeda, uz sedam remija i šesnaest poraza, pa sa 25 bodova na svom kontu trenutno zauzima 14.mesto na tabeli. U prethodnom kolu su kao gosti poraženi u duelu sa ekipom Teleoptika, a rezultat je bio 3:1. Gosti su ove sezone ostvarili četiri pobede, uz šest remija i čak devetnaest poraza, pa sa 18 bodova na svom kontu trenutno zauzimaju pretposlednje 15.mesto na tabeli. U prethodnom kolu su kao domaćini poraženi u duelu sa ekipom Inđije, a rezultat je bio 0:2. Prethodni duel ovih rivala odigran tokom jesenje polusezone u Užicu ekipa Slobode je rešila u svoju korist, a rezultat je bio 2:1 (2:0).\nBUDUĆNOST – TSC (nedelja 31.mart, 16:00 časova)\nDobanovačka Budućnost u okviru 30.kola Prve lige Srbije na svom stadionu dočekuje goste iz Bačke Topole, ekipu TSC-a. Domaći tim je ove sezone ostvario osam pobeda, uz devet remija i dvanaest poraza, pa sa 33 boda na svom kontu trenutno zauzima 12.mesto na tabeli. U prethodnom kolu su kao gosti podelili bodove sa ekipom OFK Žarkovo, a rezultat je bio 0:0. Gosti su ove sezone ostvarili devetnaest pobeda, uz osam remija i samo dva poraza, pa sa 65 bodova na svom kontu trenutno zauzimaju 1.mesto na tabeli. U prethodnom kolu su kao domaćini ostvarili pobedu u duelu sa ekipom Bežanije, a rezultat je bio 4:1. Prethodni duel ovih rivala odigran tokom jesenje polusezone u Senti ekipa TSC-a je rešila u svoju korist, a rezultat je bio 4:1 (2:0).\nNOVI PAZAR – TRAYAL (nedelja 31.mart, 16:00 časova)\nEkipa Novog Pazara u okviru 30.kola Prve lige Srbije na svom stadionu dočekuje goste iz Kruševca, ekipu Trajala. Domaći tim je ove sezone ostvario samo dve pobede, uz osam remija i devetnaest poraza, pa sa 14 bodova na svom kontu trenutno zauzima poslednje 16.mesto na tabeli. U prethodnom kolu su kao gosti pretrpeli poraz u duelu sa ekipom OFK Bečej 1918, a rezultat je bio 3:0. Gosti su ove sezone ostvarili dvanaest pobeda, uz pet remija i dvanaest poraza, pa sa 41 bodom na svom kontu trenutno zauzimaju 9.mesto na tabeli. U prethodnom kolu su kao domaćini savladali ekipu Radničkog 1923, a rezultat je bio 2:0. Prethodni duel ovih rivala odigran tokom jesenje polusezone u Kruševcu ekipa Trajala je rešila u svoju korist, a rezultat je bio 1:0 (0:0).\nRADNIČKI 1923 – TELEOPTIK (nedelja 31.mart, 16:00 časova)\nKragujevački Radnički 1923 u okviru 30.kola Prve lige Srbije na svom stadionu dočekuje goste iz Zemuna, ekipu Teleoptika. Domaći tim je ove sezone ostvario četrnaest pobeda, uz šest pobeda i devet poraza, pa sa 48 bodova na svom kontu trenutno zauzima 5.mesto na tabeli. U prethodnom kolu su kao gosti poraženi u duelu sa ekipom Trajala, a rezultat je bio 2:0. Gosti su ove sezone ostvarili šest pobeda, uz osam remija i petnaest poraza, pa sa 26 bodova na svom kontu trenutno zauzimaju 13.mesto na tabeli. U prethodnom kolu su kao domaćini savladali ekipu Borca, a rezultat je bio 3:1. Prethodni duel ovih rivala odigran tokom jesenje polusezone u Zemunu završen je podelom bodova, a rezultat je bio 0:0.\nSINĐELIĆ – OFK ŽARKOVO (nedelja 31.mart, 16:00 časova)\nBeogradski Sinđelić u okviru 30.kola Prve lige Srbije na svom stadionu dočekuje gradskog rivala, ekipu OFK Žarkovo. Domaći tim je ove sezone ostvario jedanaest pobeda, uz jedanaest remija i sedam poraza, pa sa 44 boda na svom kontu trenutno zauzima 7.mesto na tabeli. U prethodnom kolu su kao gosti poraženi u duelu sa ekipom Metalca, a rezultat je bio 1:0. Gosti su ove sezone ostvarili deset pobeda, uz osam remija i jedanaest poraza, pa sa 38 bodova na svom kontu trenutno zauzimaju 10.mesto na tabeli. U prethodnom kolu su kao domaćini podelili bodove sa ekipom Budućnosti, a rezultat je bio 0:0. Prethodni duel ovih rivala odigran tokom jesenje polusezone u Žarkovu ekipa OFK Žarkovo je rešila u svoju korist, a rezultat je bio 2:1 (1:0).\nZLATIBOR – METALAC (nedelja 31.mart, 16:00 časova)\nEkipa Zlatibora u okviru 30.kola Prve lige Srbije na svom stadionu dočekuje goste iz Gornjeg Milanovca, ekipu Metalca. Domaći tim je ove sezone ostvario petnaest pobeda, uz dva remija i dvanaest poraza, pa sa 47 bodova na svom kontu trenutno zauzima 6.messto na tabeli. U prethodnom kolu su kao gosti pretrpeli poraz u duelu sa ekipom Javor Matisa, a rezultat je bio 2:1. Gosti su ove sezone ostvarili trinaest pobeda, uz devet remija i sedam poraza, pa sa 48 bodova na svom kontu trenutno zauzimaju 4.mesto na tabeli. U prethodnom kolu su na svom terenu savladali ekipu Sinđelića, a rezultat je bio 1:0. Prethodni duel ovih rivala odigran tokom jesenje polusezone u Gornjem Milanovcu ekipa Metalca je rešila u svoju korist, a rezultat je bio 2:0 (1:0).\nINĐIJA – JAVOR MATIS (ponedeljak 01.april, 16:00 časova, TV)\nEkipa Inđije u okviru 30.kola Prve lige Srbije na svom stadionu dočekuje goste iz Ivanjice, ekipu Javor Matisa. Domaći tim je ove sezone ostvario sedamnaest pobeda, uz pet remija i sedam poraza, pa sa 56 bodova na svom kontu trenutno zauzima 3.mesto na tabeli. U prethodnom kolu su kao gosti savladali ekipu Slobode, a rezultat je bio 0:2. Gosti su ove sezone ostvarili devetnaest pobeda, uz pet remija i pet poraza, pa sa 62 boda na svom kontu trenutno zauzimaju 2.mesto na tabeli. U prethodnom kolu su kao domaćini savladali ekipu Zlatibora, a rezultat je bio 2:1. Prethodni duel ovih rivala odigran tokom jesenje polusezone u Ivanjici ekipa Javor Matisa je rešila u svoju korist, a rezultat je bio 1:0 (0:0).


Staša Košarac, ministar spoljne trgovine i ekonomskih odnosa u Savjetu ministara, rekao je danas u Srpcu da se već izvinio građanima zbog svog neopreznog čina kada je u Sarajevu prisustvovao proslavi rođendana u vrijeme strogih mjera zabrane koje su bile na snazi zbog epidemije virusa korona.\n"Radi se o mom neopreznom činu. Izvinio sam se građanima, a nemam problem da to učinim opet ako treba. Moja odgovornost je prema građanima Republike Srpske ali i FBiH", istakao je Košarac.\nPodsjeća da je u izbornom procesu dobio 40.000 glasova, svoju odgovornost dijeli sa građanima jer je tako izabran u PD PS BiH.\n"SNSD je pokazao opet da je najjača i najorganizovanija partija, jer su oni pokazali odlučnost da u skladu sa argumentima otvore proces, i ja sam potpuno spreman da pred Disciplinskom komisijom stranke iznesem svoje stajalište po tom pitanju. Ovim je SNSD pokazao da su potpuno drugačiji od ostalih partija koje to nisu radile za svoje funkcionere", istakao je Košarac.\nIstiče da je proveo u samoizolaciji 14 dana i da niko od tog društva iz Sarajeva nije zaražen.\n"Na temelju svih procedura koje su pokrenuli opozicioni poslanici - koji nas nisu birali - dostavio sam svoje izjašnjenje predsjedavajućem Savjetu ministara Zoranu Tegeltiji. Ja sam legalista, poštovaću odluke institucija i radiću u tom kontekstu ostale aktivnosti", naglasio je Košarac.\nSpreman je da snosi odgovornost, na temelju zakonom definisanih procedura, a to je Zakon o Savjetu ministara.\nIstakao je da je o ovome sve rekao, i baviće se do daljnjeg aktivnostima ministarstva.\nSankcije nakon zabave u Sarajevu, Dodik poručio: Košarac je napisao kraj svog političkog puta\nMeksiko: Veliki rast broja umrlih


TotalCar.rs » Ilon Mask pod stresom: Najteža godina u mojoj karijeri\nIlon Mask pod stresom: Najteža godina u mojoj karijeri\nMask, novo, Tesla\nDirektor američke kompanije Tesla Ilon Mask izjavio je da je pod stresom i da je protekla godina bila “najteža i najbolnija godina” njegove karijere.\nPosle izjave impulsivnog lidera kompanije Tesla za Njujork tajms akcije Tesle pale su za više od šest odsto, navela je agencija AP.\nU jednočasovnom telefonskom intervjuu za Njujork tajms, Mask je govorio o poslu menjajući raspoloženje “od smeha do suza”.\nKompanija Tesla je pod pritiskom da poveća proizvodnju modela “sedan 3”, a Mask je, pored ostalog, kazao da je radio i do 120 sati nedeljno i da je ponekad uzimao lekove zbog nesanice, dodajući da je iscrpljenost uticala na njegovo zdravlje.\nIpak, Mask ne želi da se se povuče, navodi AP.\n“Ako poznajete nekoga ko bi mogao bolje da radi, recite mi”, izjavio je direktor kompanije Tesla.\nUpravni odbor Tesle naveo je u saopštenju za Njujork tajms da je “Ilonova posvećenost i privrženost Tesli očigledna”.\nPrema tržišnoj vrednosti, Tesla je najvredniji američki proizođač automobila, premašivši gigante Dženeral motors i Ford, iako ima znatno manju proizvodnju i stalno posluje s gubicima.\nIlon Mask je nedavno objavio na svom blogu da će državni investicioni fond Saudijske Arabije verovatno biti glavni izvor novca za njegov plan o povlačenju te firme sa berze, odnosno za otkup svih njenih akcija, ali da dogovor još nije sklopljen.\nSredstva za povlačenje Tesle s berze došla bi od državnog fonda konzervativne kraljevine, jednog od najvećih takvih fondova na svetu. Fond osnovan 1971. godine uložio je oko 250 milijardi dolara u investicije širom sveta, prema podacima Instituta za državne fondove iz Las Vegasa.\nDžodi Kid neće biti deo Top Gear tima\nSajam automobila u Frankfurtu 2011\nPočela serijska proizvodnja modela Ford Puma\nMarkione u 2011. zaradio ukupno 18,87 miliona dolara\nŽene se u vožnji lakše razbesne od muškaraca\n„Daster delsi“ – najskuplja „dačija“\nBMW X3 Paket za uživanje


Atletika - Zorana Barjaktarović, treća na ekipnom prvenstvu Evrope\nZorana Barjaktarović, treća na ekipnom prvenstvu Evrope\nNapisano u kategoriji Atletika, 25 juna, 2015\nProteklog vikenda u Staroj Zagori (Bugarska) naši najbolji atletičari takmičili su se na ekipnom prvenstvu Evrope. U sastavu državne reprezentacije nastupila je i atletičarka Dinama, Zorana Barjaktarović. Zorana je trčala štafetu 4x100m i osvojili su treće mesto sa fenomenalnim rezultatom 45,58 što je jedan od najbonjih rezultata u istoriji srpske atletike.\nZorani je selektor ukazao ogromno poverenje i odredio je da bude prva izmena (izmema koja kreće iz startnog bloka). I ako juniorka i najmlađa članica naše reprezentacije ona je odlično odradila svoju izmenu i zajedno sa svojim reprezenativnim drugaricama istrčala odličan rezultat. Sada je čak u opticaju i mnogi u Savezu razmatraju mogućnost ove štafete da ostvari Olimpisku kvotu za Brazil sledeće godine.\n„Zorani sledi narednog vikenda državno prvenstvo na kome imamo najviše ciljeve, pa prvenstvo Balkana, nadamo se Evropsko juniorsko prvenstvo i još nekoliko izuzetno važnih takmičenja. U godini kada je sa najboljim uspehom završila srednju školu i sledi joj upis na fakultet, a uspeva da vrhunski odradi sve što klub i reprezentacija traži od nje samo pokazuje o kakvoj ličnosti (sportisti) govorimo. Poželimo joj za uspe da ostvari sve svoje snove jer je to zaslužila!“


Nešić pozvao Tegeltiju da pokrene postupak za smjenu Turkovićeve "Vrijeđala i veličala zločin nad pripadnicima JNA u Dobrovoljačkoj" - Srpskainfo\nNešić pozvao Tegeltiju da pokrene postupak za smjenu Turkovićeve "Vrijeđala i veličala zločin nad pripadnicima JNA u Dobrovoljačkoj"\nPredsjednik DNS Nenad Nešić pozvao je danas predsjedavajućeg Savjeta ministara Zorana Tegeltiju da odmah pokrene postupak za smjenu ministarke inostranih poslova Bisere Turković zbog njene jučerašnje izjave kojom je na najradosniji pravoslavni praznik – Vaskrs - prijetila, vrijeđala i veličala zločin nad pripadnicima JNA u Dobrovoljačkoj.\nNešić ističe da je čitav mandat Turkovićeve obilježen skandalima, neradom i blokadama.\n– Blokirala je formiranje radne grupe za Trgovsku goru, blokira uvođenje prelevmana na meso i zaštitu domaće proizvodnje, blokirala je nabavku vakcina iz Rusije, dočekivala je respiratore namijenjene Crnoj Gori, omalovažavala donaciju vakcina Srbije, potpuno eliminisala Srbe sa rukovodećih pozicija u Ministarstvu kojim rukovodi itd. Sada nam na Vaskrs šalje ratne pokliče po uzoru na svog partijskog šefa Bakira Izetbegovića i poručuje da je zločin na 42 vojnika JNA koja su napuštala Sarajevo i ranjavanje njih 71 herojstvo koje treba biti uzor u nekakvoj ‘odbrani institucija BiH’ – navodi Nešić.\n“Nije narod pao s Marsa” Nešić upitao zašto NAJVAŽNIJE ODLUKE u Srpskoj donosi izvršni komitet SNSD, a ne Vlada\n– Zato pozivam predsjedavajućeg Savjeta ministara Zorana Tegeltiju i da prestane tolerisati ovakvo ponašanje i pokrene postupak za smjenu ministarke Turković. Ukoliko to ne urade odmah, biće jasno da su u simbiozi sa SDA i Izetbegovićem, te da nisu ništa drugo do njegovi poslušnici i marionete – istakao Nešić.\nPodsjećamo, ministarka Turković juče je masakr nad vojnicima JNA u Dobrovoljačkoj nazvala ”najvažnijom pobjedom u odbrani države” i dodala:\nPolitika Bisera TurkovićNenad Nešićsmjena


Izvor: VOA, 22.Jun.2021, 13:21\nPredsednik Srbije Aleksandar Vučić izjavio je u utorak da su predstavnici Prištine na poslednjem sastanku u Briselu pred zvaničnicima EU Žozepom Boreljom i Miroslavom Lajčakom u više navrata nedvosmisleno ponovili da ih ne interesuje šta je neka prethodna kosovska vlast potpisala i prihvatila, uključujući i Briselski i Vašingtonski sporazum. U tom trenutku shvatite da više ne razgovarate ni o čemu, rekao je Vučić na sedici Skupštine Srbije na kojoj podnosi izveštaj o toku pregovora sa Kosovom, i poručio da je pozicija Srbije da je dijalog jedini mogući način rešavanja problema. Vučić je ocenio da je suština svega da su političari u Prištini toliko daleko od realnosti, kao i neki u Beogradu, koji se, kad govore o Kosovu, kafanski busaju u prsa svakog dana, "a kad bi im rekli da žive sedam dana u Kačaniku, niko ne bi prihvatio", preneo je FoNet. Velike sile neće menjati stav Vučić je ocenio da Srbiji ne odgovara zamrznuti konflikt jer zapadne sile neće promeniti svoj stav u odnosu na taj problem. "Ima onih koji tvrde da, kako vreme prolazi, mi smo sve jači a oni sve slabiji. Ekonomski da, ali politički je pitanje. Jer zapadne sile svoj stav o Kosovu i Metohiji neće promeniti. Šta god da se dogodi, oni će se zalagati za nezavisno Kosovo i secesiju od Srbije po svaku cenu", rekao je Vučić poslanicima, prenosi Beta. Zamrznuti konflikt ne odgovara ni Srbima koji i dalje žive u enklavama na Kosovu, jer je njihov način života neuporedivo teži od onoga koji vode ljudi u centralnoj Srbiji, ocenio je on. "I oni žele da pregovori postoje, da bismo mogli da bilo kada u budućnosti dodjemo do kompromisnog rešenja. Jer ako ne dodjemo, neko će taj konflikt da odmrzne. A ako se to desi, nije samo pitanje ko ima više oružja i ko je snažniji, već ko ima pravo da nečiju decu vraća u mrtvačkim sanducima", rekao je on. Vučić je rekao da zadatak nije lak i da "nije vreme za prevelika očekivanja koja nisu u skladu sa realnošću", te da greše oni koji misle da će kupovinom vremena rešiti taj problem.\nB92: Vučić ponovo odgovorio Kamberiju: "Sakrili biste albanske zločine, a od mene biste napravili zločinca"\nPredsednik Srbije Aleksandar Vučić izjavio je danas da je dijalog jedini mogući okvir u kojem mogu da se rešavaju sporna pitanja sa Prištinom, ali da nju, kako je ocenio, predstavljaju "opasni, neodgovorni ljudi, koji mogu da ugroze mir u regionu".To se, rekao je Vučić, videlo na nedavnom sastanku...


Od 1. aprila nova pravila za reklamiranje banaka - Marketing Mreža\nSve banke i finansijske institucije u Srbiji moraće do 1. aprila da prilagode veličinu slova na svojim novim reklamama.\nVeličina slova mora da se prilagodi u oglasima koji se objavljuju u novinama, na televiziji, portalima, društvenim mrežama, aplikacijama. Novima pravilima Narodne banke Srbije (NBS) biće, između ostalog, i dalje moguće da banka napravi oglas u kojem se kaže „vraćamo novac“ ili „dajemo poklone“, ali samo ako banka zaista vraća novac bez ikakvih dodatnih uslova, što će takođe morati jasno da stoji kako u oglasu tako i na papiru koji klijent potpisuje.\n„Ovom odlukom obuhvaćeni su svi načini reklamiranja, kako u elektronskim medijima, štampanim, radiju, tako i u javnom prostoru, na bilbordima, ali i na internetu, što uključuje i jutjub kanal, društvene mreže i sajtove“, navodi Terzić za Tanjug.\nKada je reč o oglasima u elektronskim medijima, mininalna veličina slova je 17, za oglašavanje u štampanim medijima 9, za reklamiranje na posterima i plakatima 30, dok je za oglašavanje na bilbordima predviđeno da slova budu minimalne veličine 90.\nU NBS kažu da su se prilikom izrade ovih pravila vodili načelima „istinitosti, transparentnosti, izbalansiranosti i primerenosti„.\nZa svaku od ovih kategorija je, kažu, tačno definisano šta znače. Na primer, načelo „istinitosti“ znači da oglas mora da bude tačan i ažuriran, a “transparentnosti“, da svi podaci moraju biti jasno prikazani.\nPrincip „izbalansiranosti“ govori da svi podaci vezani za proizvod koji neka finansijska institucija reklamira, moraju biti „jednako uočljivi“ za prosečnog korisnika.\nKada je reč o „primerenosti“, to znači da sadržaj poruke ne sme na bilo koji način da omalovažzava korisnike ili konkurente.


Milo Đukanović lobira za bombardovanje Srbije - Opcija\n25-02-2021 Pocetna, Politika, Regija\nSvima je jasno da Milo Đukanović ne može da se pomiri sa krajem svoje diktature, ali je malo ko očekivao da će u završnoj fazi da komanduje nepostojećim divizijama kao što se u neka zla vremena radilo u jednom bunkeru u Berlinu.\nOnaj ko misli da je ovo poređenje preterano, neka pročita najnovije pretnje američkog senatora Dika Durbina (77) koje su preko Milovih medija upućene Rusiji, Srbiji i Srpskoj pravoslavnoj crkvi.\nDurbin kao jedan od najvećih zagovornika i promotera NATO agresije na Srbiju i Crnu Goru 1999. godine, pod stare dane se vraća na mesto zločina i komentariše Crnu Goru 2021. godine doslovce sledećim rečima: „treba li podsećati na koji način su NATO i EU reagovali 1999.“\nGlasnogovorniče kriminalnog režima Mila Đukanovića, senatore Durbin, evo odgovora: ne treba podsećati, jer grobovi NATO žrtava vrište od bola svaki dan u srcima Srba i Crnogoraca.\nDa li treba podsećati Mila Đukanovića da je otišao u istoriju i da ne razbacuje svoj narko-novac na istrošene lobiste, nego da ga sačuva za odbranu u krivičnim postupcima?\nU SAD je notorna činjenica da senator Dik Durbin zloupotrebljava lobističku kompaniju svoje supruge Lorete Durbin, kako bi od uspaničenih autokrata poput Đukanovića, naplaćivao izbledela obećanja o dometima svog političkog uticaja.\nŠaljući licemernu čestitku za izbor patrijarha SPC, Milo Đukanović se zagledao u nebo ne moleći se Bogu, nego čekajući da senator Durbin ispuni svoju zlokobnu najavu iz vremeplova 1999. godine.\nKao što nema putovanja kroz vreme, nikad više neće biti Durbinove 1999. godine, niti Đukanovićeve strahovlade okončane avgusta 2020.\nSA 73,6 MILIJARDI DOLARA: Fransoaz Betenkort Majers najbogatija žena u svijetu


Šta je eksplodiralo noćas na Novom Beogradu? (video) - 28.05.2017, Sputnik Srbija\nSnažna detonacija koja je odjeknula Novim Beogradom u subotu oko 22:40 uznemirila je građane. MUP je saopštio da u eksploziji nije bilo povređenih. 28.05.2017, Sputnik Srbija\nvesti, novi beograd, društvo\n11:19 28.05.2017 (Osveženo: 02:53 26.08.2021)\n© tviter/skrinšotEksplozija, Novi Beograd\nSnažna eksplozija na Novom Beogradu, čula se u celom gradu\n27 Maj 2017, 23:50\nIz Ministarstva unutrašnjih poslova saopšteno je da u eksploziji nije bilo povređenih, da je uviđaj u toku, kao i da će uzroci eksplozije biti naknadno utvrđeni.\nPolicija je obavestila vatrogasne ekipe, koje su smesta došle na mesto događaja, a kontradiverzione ekipe Ministarstva unutrašnjih poslova istraživale su do duboko u noć šta je eksploziju izazvalo, pišu „Večernje novosti“.\nZasad je poznato da se eksplozija dogodila u objektu na adresi Bulevar Mihajla Pupina 8. Prema informacijama sa lica mesta, eksplozija se dogodila iza „Ju biznis centra“, u blizini parkinga, tehničkog pregleda i servisa i tepih-centra.\n#Eksplozija #NoviBeograd #NeshavucLive pic.twitter.com/vJWHv0r2ez\n— Nebojša Vučinić (@Neshavuc) May 27, 2017\nKako N1 nezvanično saznaje, pretpostavlja se da je na jedan auto-centar bačena eksplozivna naprava.\nI „Novosti“ pišu da se sumnja se da je eksploziv podmetnut. Taj list navodi i da se, prema prvim, nezvaničnim informacijama, eksplozija desila u skladištu automobilskog ulja Auto-centra „Oportunitet“.\nZvanične potvrde ovih informacija zasad nema.\nKako su stanari obližnjih zgrada rekli za B92, od siline detonacije su se zatresli prozori, a udar se osetio sve do Brankovog mosta.\nGrađani su na društvenim mrežama naveli da se eksplozija čula i u drugim delovima grada, a mnogi navode da ih je detonacija podsetila na NATO bombardovanje 1999. godine.


Potrošnja građana bi mogla da bude glavni pokretač kineske ekonomije u 2021. godini - Izazov\nNovi magazin\t 20. novembra 2020. 09:24\nPotrošnja građana mogla bi da bude glavni pokretač kineske ekonomije 2021. godine ukoliko bude došlo do trošenja sredstava ušteđenih iz predostrožnosti i potpunog oporavka tržišta rada, rezultati su istraživanja Investicione banke Morgan Stenli.\nTa banka je prognozirala da će stvarni godišnji rast potrošnje u Kini „skočiti“ na 12,4 odsto u 2021. godini i da će imati veću ulogu u pokretanju rasta od izvoza i ulaganja u infrastrukturu, objaviila je Kineska medijska grupa (CMG).\n„Očekujemo da će 2021. godine doći do delimičnog oslobađanja uštede, jer se poverenje potrošača verovatno povećava zahvaljujući širem oporavku na tržištu rada i stabilnijoj situaciji sa kovidom-19 u zemlji“, naveo je glavni kineski ekonomista te banke Robin Sing.\nPrihodi kineskih domaćinstava i nivo štednje porasli su ove godine jer je brži oporavak u proizvodnji i građevinarstvu delimično ublažio pritisak na tržištu rada u uslužnim sektorima zasnovanim na kontaktima, stoji u izveštaju Morgan Stenlija.\nZvanični podaci pokazuju da je raspoloživi dohodak po glavi stanovnika u trećem kvartalu nominalno porastao za 3,9 odsto na godišnjem nivou. Stopa nezaposlenosti prema anketama u urbanim sredinama povećana je u oktobru na 5,3 odsto, što je za 0,1 procentni poen niže nego u septembru.\nU međuvremenu, očekuje se da se oporavak tržišta rada sledeće godine proširi na delove usluga zasnovanih na kontaktima, što će takođe povećati potrošnju, naveo je Sing.\nIako je oporavak potrošnje bio asimetričan u 2020. godini, jer se primera radi potrošnja u oblastima poput automobilske industrije i industrije mobilnih telefona znatno popravila, dok je ona u industriji zabave, putovanjima i medicinskim uslugama ostala niža nego pre kovida-19, Sing je predvideo da će i ti sektori koji zaostaju dostići pređašnji nivo u 2021. godini, s obzirom na uspešnu borbu s kovidom-19 u zemlji i najave da će vakcina uskoro biti dostupna.


Sa Pintu: "U Zvezdi je teško raditi" - Sportske.net\nSa Pintu: "U Zvezdi je teško raditi"\nTrener Crvene zvezde Rikardo Sa Pintu preneo je medijima u rodnoj zemlji iskustvo rada na "Marakani" istakavši da nije lako raditi u Zvezdi ali da ima i pozitivnih stvari koje su mu se dogodile tokom boravka u klubu iz Ljutice Bogdana.\nNakon završetka sezone u Jelen Superligi fudbaleri Crvene zvezde dobili su voljno do sredine juna kada će početi pripreme za novu sezonu.\nPauzu u šampionatu iskoristio je i Rikardo Sa Pintu koji je otišao u rodni Portugal i tamo učestvovao na jednom od trenerskih seminara.\nOkupljene medije interesovalo je kakva su Portugalčeva iskustva rada u Zvezdi i da li će i naredne sezone voditi vicešampiona Srbije.\n"Imam još godinu dana ugovora, videćemo šta će biti… Potreban nam je kvalitet u timu, više opcija kako bi ostvarili zacrtane ciljeve koje rukovodstvo želi, a ti ciljevi su osvajanje duple krune. Ipak, za to je potrebno da se investira u ekipu. U ovom momentu klupsko rukovodstvo se bori da obezbedi uslove za plasman u evro-takmičenje. Videću kakvi su im planovi kada se vratim u Beograd, a to je 17. juna za početak priprema. Tada ćemo razgovarati i videti da li smo u stanju da ostvarimo predložene ciljeve" kazao je Sa Pintu a prenose portugalski mediji.\nIako je iskazao zadovoljstvo onim što je do sada uradio u Zvezdi, Sa Pintu nije krio od zemljaka da je teško raditi u klubu koji grca u finansijskim problemima.\n"Iskustvo rada u Zvezdi je veoma teško, ali i pozitivno. Kada sam došao, nismo imali preduslove da napravimo dobre rezultate, ali smo na kraju došli u situaciju da se borimo za prvo mesto. Ali, bilo je jako teško jer imam veoma mlad tim, sa prosekom starosti od oko 22 godine, neki igrači su tu bili tek par meseci i sve te stvari na kraju prave razliku" poručio je trener Crvene zvezde.\nUprava kluba iz Ljutice Bogdana je nakon poraza od Partizana, Slobode i Vojvodine izglasala poverenje Sa Pintuu tako da će Portugalac voditi ekipu i naredne sezone.\nPrva iskušenja čekaju ga u kvalifikacijama za Ligu Evrope u kojoj je sa bivšim klubom Sportingom stigao do polufinala pre dve sezone.


Rogozinovi darovi | Politika | DW | 13.01.2016\nVišednevna poseta zamenika predsednika ruske Vlade Dimitrija Rogozina Beogradu u znaku ambicioznih susreta na svim nivoima i brojnih obećanja o unapređenju saradnje Srbije i Rusije.\nPotpredsednik ruske vlade Dimitrij Rogozin se tokom proteklih nekoliko dana susreo sa kompletnim državnim vrhom Srbije, ali je takođe našao vremena i za susret sa liderom Srpske radikalne stranke (SRS) Vojislavom Šešeljem. Ekonomske i bezbednosne teme su bile u prvom planu, a Rogozin je srpskoj strani obećao čitav niz novih poslova i novih oblika saradnje. Tako se od Rogozina moglo čuti da Rusija „razmatra“ da prebaci proizvodnju auto delova za Avtovaz i Kamaz iz Turske u Srbiju, a naglasio je da prostor za veliko poboljšanje postoji u oblasti poljoprivrede i građevinske industrije. Značajan prostor u razgovorima posvećen je i nabavci novog naoružanja od Rusije, a Rogozin je srpskom premijeru Aleksandru Vučiću poklonio maketu raketnog sistema S-300.\nPotpredsednik ruske vlade je takođe naglasio da se „Rusiji ne dopada militarizacija Balkana“, kao i da Rusija želi servisni centar za popravku ruskih/sovjetskih helikoptera u Srbiji. Srpska strana je pokrenula i pitanje izvoza vozila Fijat, koja se sklapaju u Srbiji, u Kazahstan. U prilično zgusnutom rasporedu Rogozin je uspeo da se susretne i sa predsednikom SRS Vojislavom Šešeljem, ali je naveo da je to „bio susret neformalne prirode i da nema veze sa zvaničnom posetom Beogradu“. Rogozin na kraju svoje posete Beogradu nije propustio da upozori Srbiju „da bude pažljiva tokom harmonizacije svoje politike sa politikom EU kako joj se ne bi dogodio Keln, i Srbija došla u situaciju da „pridošlice situaciju vide kao da su dobili odrešene ruke, a žene budu u strahu da izlaze napolje“.\nJedino izvesne- makete\n„Jedino što je sasvim sigurno Dimitrij Rogozin doneo u Beograd je maketa raketnog sistema S-300, a o nabavci tog sistema smo inače čuli vrlo protivrečne izjave srpskih zvaničnika, kaže sumirajući rezultate ove posete Jelena Milić, direktor Centra za evroatlantske studije. Već je samo na osnovu toga jako komplikovano ustanoviti šta je bila suština ove posete, i šta su konkretni planovi i zaključci za period nakon posete Rogozina“.\nMislim da se može reći da je ova poseta imala pre svega politički značaj, smatra Jelena Milić. „Ali, kad to kažem mislim da je ona čak imala veći politički značaj za Rusiju nego za Srbiju. Imam utisak da se sve ove posete u proteklih par godina odigravaju više na zahtev i inicijativu Rusije, jer je Rusiji zbog sopstvenog javnog mnjenja potrebna podrška za politiku konfrontacije skoro sa svima. A zbog toga je potrebno da demonstrira svojoj javnosti da ima partnere, i da postoje zemlje u regionu i u ruskom okruženju koje podržavaju takvu politiku. Srbija je tu u nekom zagrljaju iz kojeg ne može, ili ne želi da pobegne, a čini mi se da je u pitanju kombinacija te dve verzije“.\nS obzirom na poziciju koju Dimitrij Rogozin zauzima u ruskoj administraciji može se reći da je ova poseta pre svega imala politički značaj, ocenjuje za DW Slobodan Samardžija, dugogodišnji novinski dopisnik iz Moskve. „U tom smislu mislim da je Rogozin u Beograd pre svega doneo neko uverenje da Beograd može da računa na Moskvu kada to bude bilo potrebno. Definitivno Rusija želi da ima Srbiju kao svog najjačeg saveznika na Balkanu, da ne kažem i jedinog otkako je Crna Gora dobila poziv u NATO. Srbija će prema tome morati da se na neki način odredi. Ta situacija nekog neutralnog položaja Srbije moći će da funkcioniše neko vreme, ali ako situacija dođe u neku opasnu ravan onda će Srbija morati da se odluči na kojoj je strani“, kaže Samardžija.\nRusija želi Srbiju kao pouzdanog saveznika, a Srbija želi čvršće evropske integracije. Koliko je uopšte moguće da Srbija opstane na takvim pozicijama? Slobodan Samardžija smatra da je to ipak moguće. „Kao što vidimo Evropska unija (EU) se svela na saradnju Nemačke i Francuske. EU su takođe i druge zemlje koje nisu tako čvrsto vezane za tu ideju, recimo Velika Britanija ima nameru da se odvoji od svega toga, ono što se dešavalo u Grčkoj je jednako tako zabrinjavajuće, pa Italija, Španija, Portugalija, zatim politička dešavanja u Poljskoj i Mađarskoj. Tako da se ja ne bih previše pouzdao u opstanak EU u onom smislu u kojem je i stvorena. Amerika je bila veliki sponzor EU, ali Amerika takođe nema više tu snagu, i pitanje je kako će se sve to odvijati u narednim godinama. Zato mislim da Srbija ima vremena da vidi šta će se dešavati, i da li će morati da pravi neke prelomne korake“.\nRusija sada na Zapadnom Balkanu demonstrira kako to nije više ona ista Rusija iz 90-ih godina koja je bila slaba i na kolenima, ističe Jelena Milić. „To je i Rogozin izjavio tokom posete Beogradu. Ne bi pri tome trebalo precenjivati rusku zainteresovanost za Balkan, za koju mislim da zapravo nije prevelika, nego je tu više reč o tome da Rusija pokušava da ovde ometa demokratske procese koji se vode već godinama a to su proširenje EU i NATO. Krajni cilj je da se uspore, a po mogućnosti i zaustave procesi evroatlantskih integracija Balkana“.\nOdnosi Srbije i Rusije se previše baziraju na romantizovanim verzijama rusko- srpskih odnosa, ocenjuje Jelena Milić. „A Rusija sa svoje strane sluđuje Srbiju sa nekim takozvanim novim mogućnostima saradnje. Najpre su to bile jabuke i krompiri, pa su to bili automobili, pa se sada govori o neviđenim mogućnostima za srpsku građevinsku industriju, koja je inače već godinama u teškoj dubiozi. To nisu stvari koje mogu da se organizuju i preorijentišu od danas do sutra. Takođe se preuveličava i pretnja od energetske zavisnosti od Moskve, jer ni sama Rusija ne može ,dok ne izgradi svoje fantomske gasovode ka Kini i Indiji, da nema tržište za svoj gas. Pitanje podrške Moskve oko Kosova je takođe precenjeno, jer je Srbija Briselskim sporazumom ušla u jednu novu fazu, i čak i da status Kosova stigne pred Ujedinjene nacije, Kina bi to najverovatnije i sama blokirala zbog nekih svojih razloga“.\nŠešelj- omiljeni Rogozinov politički analitičar?\nJelena Milić smatra da je susret Rogozina sa Vojislavom Šešeljem porazna činjenica, ali da ona nije iznenađenje. „Rogozin je neko ko se na društvenim mrežama, na kojima je inače vrlo aktivan, hvali šapkama koje ima od generala Ratka Mladića, kome se sudi u Hagu za ratne zločine. To je potpuna deligitimizacija koncepta tranzicione pravde“, ocenjuje Jelena Milić. Slobodan Samardžija kaže da „Rogozin jednostavno pokušava da sazna što više o političkoj sceni Srbije danas, i pokušava da pronikne u to šta na tom političkom planu može da se desi, pre svega da li će opstati ova politička linija koju vodi Aleksandar Vučić. I ukoliko se desi da ne opstane, na koji način će se stvari dalje razvijati. Rogozin je iskusan političar i ne čudi što pokušava da pronađe sve kontakte koji su relevantni u Srbiji“, ocenjuje Samardžija.\nKljučne reči rogozin, srbija, beograd, rusija, politika\nTrajni link https://p.dw.com/p/1HcHw


Prijem za atletičare AK ČAAK - Ozonpress :: internet portal\nTag: Atletika, prijem\nDanas su gradonačelnik Čačka Vojislav Ilić i gradski većnik zadužen za sport Nemanja Trnavac organizovali prijem za mlade atletičare, trenere i rukovodstvo Atletskog kluba ČAAK, povodom brojnih pobeda atletičara ovog kluba na prolećnoj Regionalnoj kros ligi Zapadne Srbije.\nPored AK „Sloboda“ mi danas imamo još jedan mlad Atletski klub koji u poslednje vreme beleži veoma uspešne rezultate. grad Čačak, tradicionalno, ulaže u razvoj sporta na svim nivoima, a pripremamo i sredstva za rekonstrukciju Atletske staze, koja je kapitalni sportski objekat u gradu. Majske poplave prošle godine znatno su oštetile ovaj objekat, a uz pomoić resornog Ministarstva i kroz skraćene procedure koje je moguće primeniti za radove ove vrste, nadam se da ćemo do kraja 2015. godine znatno poboljšati stanje staze. Kako vidim AK ČAAK vode nekada vrlo uspešni atletičari na prostoru nekadašnje Jugoslavije a sada treneri Dragan Sekulić i Dragan Dukanac. Verovatno je to razlog uspeha koji sada postižu mladi atletičari, a ja verujem da će se Čačak uskoro vratiti na one slavne staze atletike na kojima je nekada bio – rekao je gradonačelnik Ilić.\nAtletika u Čačku ima dugu tradiciju, još od kraja II svetskog rata, a naš klub osnovan je 2006. godine, tako da iduće godine slavimo prvu deceniju rada. Za nas sami sportski rezultati nisu primarni, mada nam je svako prvo mesto, svaka medalja, koje naši atletičari osvoje važni. Ima klubova koji rade u lošijim uslovima nego mi, a ostvaruju bolje rezultate. Ono čemu smo mi najviše posvećeni to je da što više dece dođe u klub, da se aktivno bave sportom, da budu odlični đaci i da vode zdrav život. Kada na sve to dođu i sportski rezultati koje smo imali u poslednje vreme, onda zaista imamo sve razloge da budemo zadovoljni. Imamo dva sjajna trenera, dvojicu nekadašnjih odličnih atletičara Sekulića i Dukanca, a imamo i pomoć grada na kojoj smo veoma zahvalni i u to ime gradonačelniku uručujem jednu skromnu zahvalnicu – rekao je dr Svetislav Marković, predsednik AK ČAAK.\nPored AK „Sloboda“ koji je jedno vreme bio sinonim za atletiku u Čačku, evo skoro punu deceniju imamo još jedan uspešan sportski kolektiv u bazičnom sportu kakav je atletika. Nije mali uspeh kada se klub osnuje, zaživi i postigne sjajne sportske rezultate u današnje teško vreme, pre svega finansijski teško vreme za sport, a tu je i pitanje formiranje i održavanje motivacije kod mladih sportista da se mnogo čega odreknu radi redovnog treniranja i postizanja dobrih rezultata. Drago mi je da ovde danas vidim svoje bivše đake, na koje je i moje bavljenje sportom ostavilo nekog traga. Naša obaveza kao gradske uprave je da što pre saniramo stanje atletske staze jer tamo treniraju sportisti iz raznih sportova i nama je to bazični sportski objekat u gradu. Grad koliko može finansijski pomaže rad sportskih klubova i čini mi se da smo, bar kad je u pitanju AK ČAAK dobro izbalansirali finansijsku pomoć – rekao je Nemanja Trnavac.\nKako je istakao predsednik kluba dr Svetislav Marković, mladi atletičari AK ČAAL nisu samo uzorni sportisti, već su i svi redom odlični učenici.\nMi smo relativno mlad klub pa nam i ovakav prijem puno znači i daje određenu satisfakciju. Imamo dobar takmičarski potencijal. Kada sam ja bio aktivni takmičar uslovi za treninge nisu bili sjajni dok polovinom osamdesetih godina nije izgrađena atletska staza i tada nam je u Čačku atletika procvetala. Verujem i da će rekonstrukcija staze rezultirati novom ekspanzijom atletike. Verujem i da ćemo tokom godine imati još dobrih rezultata i da će pre svega Bogdan Joković ostvariti normu za svetsko prvenstvo – rekao je Dragan Sekulić.\nUšli smo prošle godine u jedan projekat Atletskog saveza Srbije i Evropske atletske federacije pod nazivom „Dečja atletika“. Gost nam je, tim povodom, prošle godine bio Dragutin Topić. Rad sa mladima dao nam je masovnost pa smo od 18 klubova koliko je učestvovalo na Kros ligi, jedino mi i klub iz Kruševca imali preko 20 takmičara. Podrška lokalne samouprave je adekvatna našim potrebama i ja sam na tome zahvalan.\nBogdan Joković imao je nedavno u Bratislavi značajan rezultat u dvoranskom takmičenju gde je oborio dosadašnji srpski rekord na 1.000 metara istrčavši stazu za 2 minuta i 36 sekundi, u kategoriji mlađih juniora. U AK ČAAK očekuju da Atletski savez Srbije verifikuje ovaj rezultat kao rekord Srbije u dvorani. U ovom trenutku forma Bogdana Jokovića je obećavajuća i očekuje se da će on ispuniti normu za Svetsko prvenstvo u kategoriji mlađih juniora, koje se ove godine održava u Kolumbiji. Prošle godine u 29 trka, Bogdan je 23 puta bio pobednik.\nNa kraju prijema, Nemanja Trnavac najavio je nameru grada Čačka da u saradnji sa AK ČAAK organizuje Uličnu trku grada Čačka, manifestaciju koja je svojevremeno bila promocija mladih talenata ne samo u atletici, jer su primera radi na Uličnoj trci pobeđivali sportisti koji su se kasnije afirmisali u drugim sportovima, kao Marko Marinović u košarci ili fudbaler Lomić ili takođe kasnije poznati čačanski fudbaler Milovan Ćirković, koji je bio pobednik na Politikinom krosu.\nGile 10/04/2015 u 07:03 Odgovorite\nBez xxxxxxxxxx Sveta Markovića, teško šta da se može desiti…


Vesti – Page 53 – Udruženje Reciklera Srbije\nFabrike koje se bave reciklažom posebnih otpada u koje spadaju gume, proizvodi koji sadrže azbest, akumulatore, otpadna ulja, električni i elektronski otpad za njihovu preradu trebalo bi da dobiju od\nUsled popolava, neočekivano mnogo posla imaju i fabrike za reciklažu, a kako kažu, spremni su za taj izazov. Ipak, recikleri ističu da im naknade za prerađeni otpad nisu isplaćene ni\nDani borbe sa posledicama vodene katastrofe\nU danima borbe sa posledicama vodene katastrofe nametnulo se i pitanje kako se rešiti otpada koji je ostao na terenu. Reciklažna industrija, Odbor PKS za zaštitu životne sredine i Ministarstvo\nZa stari televizor do 3.000 dinara\nVoda se povlači sa poplavljenih gradova i sela, sledi čišćenje kuća, njihova dezinfekcija, ali i odvoženje pokućstva koje više nije za upotrebu. Učiniće to nadležne komunalne službe, a neupotrebljive elektronske\nBiće poslata uputstva lokalnim samoupravama kako da se postupa sa otpadom koji se nagomilao usled velikih poplava, koje su proteklih dana zadesile Srbiju. Savetnik predsednika PKS za ekologiju Siniša Mitrović\nNakon velike poplave u Srbiji ostaje problem kako se rešiti otpada koji je ostao na terenu. Reciklažna industrija i Odbor za zaštitu životne sredine u Privrednoj komori Srbije i Ministarsvo\nČlanovi udruženja nastavljaju da pružaju pomoć ugroženima od poplave\nUdruženje reciklera Srbije aktivno učestvuje u pružanju pomoći ugroženima od poplave. SET RECIKLAŽA se pridružila svakoj akciji za pomoć nastradalima. Novčanu pomoć su već uplatili, a njihovi zaposleni su tokom\nTema priloga RST 1 programa je gostovanje savetnika predsednika Privredne komore Srbije za zaštitu životne sredine, Siniše Mitrovića. Mitrović je govorio o učešću Privredne komore u nastaloj situaciji oko poplava\nBeograd – Država je reciklažnim preduzećima dužna za tri kvartala prošle godine 1,5 milijardi dinara za prerađeni otpad. Tako da ta preduzeća moraju sada da se finansiraju iz skupih kratkoročnih


Neka opozicija objasni građanima zašto ne smije izaći na proteste – Otvoreno\nIzvor: 18.04.2022, 13:17 20.4k Views\nPredsjednik Vlade Republike Srpske Radovan Višković rekao je danas u Prnjavoru da opozicija treba da objasni građanima zašto ne smije izaći na proteste koji organizuje Boračka organizacija Republike Srpske.\nNa komentare da se iza protesta “Sloboda” koji će se održati u srijedu u Banjaluci stoji vlast, a ne Boračka organizacija, Višković je rekao da to nije skup SNSD-a nego BORS-a što je potvrdio i predsjednik te organizacije.\n“Pružam podršku organizaciji jednog takvog skupa”, rekao je Višković.\nVišković je rekao da se zaboravi bar na 24 sata na politička prepucavanja pitajući se kako im nije sveta Republika Srpska.\n“Zar je bitno ko je osnivač pokreta, pokažimo da nam je važna Republika Srpska”, istakao je Višković.


– Veoma je važno da izmene Zakona o ozakonjenju budu usvojene, jer će nam one dati instrumente da se borimo protiv divlje gradnje. Reč je o najvećoj pošasti našeg društva koja nije od juče, već postoji decenijama – rekao je Vesić i podsetio da oni koji grade bez dozvole ne plaćaju doprinose državi od kojih se gradi komunalna infrastruktura, putevi, vrtići i sve drugo što je potrebno gradu.\nOn je podsetio da takve projekte niko ne kontroliše i niko ne može da garantuje sigurnost u takvim objektima.\n– Divlji graditelji ne ulažu ništa u pojačanje infrastrukture, nova parking mesta i sve drugo što legalni investitori rade. Na taj način se opterećuje život ljudi koji već žive u tom delu grada. Zahvaljajući izmenama ovog važnog zakona dobićemo instrumente da se borimo protiv nelegalne gradnje i jednom zauvek naše društvo toj pojavi stane na put – rekao je Vesić.


Renault pravi velike promene na svom Formula 1 bolidu - AutoExclusive - Auto vesti, Novi, Luksuzni, Polovni automobili\nF1 tim Renault-a ima samo 14 poena što je zaista veoma malo i dovodi do toga da francuski tim bude na trećem najgorem mestu. Zato su iz Renault kompanije poručili da će se raditi velike i ozbiljne modifikacije na bolidu i da će unapređena verzija biti spreman za trku na francuskom terenu.\nŠef Renault F1 tima, Ciril Abitebol, poručio je da će dosta delova na bolidu biti zamenjeno i da će se najviše raditi na performansama vozila kako bi vozači imali veće šanse da osvoje više bodova i da se plasiraju bliže ka vrhu.\nJoš uvek nije poznato šta će se tačno menjati na bolidu, ali mehaničari su sigurni da negde postoji problem. Renault ima 16 bodova manje od četvrtoplasiranog McLarena koji koristi potpuno isti motor, što znači da se problem krije u konstrukciji automobila.\nSada nam ostaje da sačekamo trku u Francuskoj i da vidimo, da li će Renault uspeti da napravi bolje rezultate.


Mobilni parlament u ?etiri sandža?ke opšine - Radio Sto Plus\nMobilni parlament u ?etiri sandža?ke opšine\nNOVI PAZAR- Akcija "Mobilni parlament", koju organizuju Skupština Srbije i Misija OEBS-a, ?iji je cilj upoznavanje gra?ana sa na?inima funkcionisajna tog zakonodavnog tela, bi?e održana od 16. do 19. oktobra u ?etiri opštineSandžaka. U saopštenju Skupštine Srbije navodi se da ?e akcija "Mobilni parlament"...\nNOVI PAZAR- Akcija "Mobilni parlament", koju organizuju Skupština Srbije i Misija OEBS-a, ?iji je cilj upoznavanje gra?ana sa na?inima funkcionisajna tog zakonodavnog tela, bi?e održana od 16. do 19. oktobra u ?etiri opštine\nSandžaka. U saopštenju Skupštine Srbije navodi se da ?e akcija "Mobilni parlament" biti održana u opštinama Novi Pazar, Tutin, Sjenica i Prijepolje, a tema ?e biti predstoje?i lokalni izbori, zakonske izmene i ravnomerni regionalni razvoj. Taj program podrazumeva terenske posete poslanika Skupštine Srbije i predstavnika stru?nih službi gradovima u Srbiji a osnovni cilj je približavanje parlamenta gra?anima. Poslanici ?e u svakoj od tih opština održati po tribinu u jednoj srednjoj školi i u prostorijama lokalne samouprave. Parlamentarci ?e sa srednjoškolcima razgovarati o perspektivi mladih, zapošljavanju i procesu evropskih integracija. Gra?ani tih opština ima?e priliku da se upoznaju sa na?inom funkcionisanja parlamenta kao i da postave pitanja o temama koje ih zanimaju.


Nemačka vojska postaje utočište radikalnim desničarima i islamistima\nNemačka vojska postaje utočište radikalnim desničarima i islamistima\nProšle godine je u nemačkoj vojsci bilo više stotina slučajeva ekstremizma, saopštila je vojna Kontraobaveštajna služba. Ukazuje se da Bundesver sve češće postaje utočište i radikalnim desničarima, ali i islamistima.\nTokom 2012. je u među nemačkim vojnicima bilo oko 400 ekstremističkih ispada, veruje se da 300 ima neonacističku pozadinu, dok se 50 može pripisati islamističkim motivima. „Bundesver je interesantan mladim ljudima između 18 i 25 godina. Mnogima je privlačno baratanje oružjem“, kaže Ulrih Birkenhajer, šef Kontraobaveštajne službe. Dodaje da je među ekstremistima najviše desničara, a da radikalnih levičara ili anarhista gotovo da nema.\nAlarmantno stanje iz prve ruke potvrđuje i Ulrih Kirš, predsednik sindikata vojnika Bundesvera. Kaže da je i sam imao loša iskustva, odnosno da je bio izložen pretnjama pojedinih vojnika. Na molbu da kaže o čemu se konkretno radi, Kirš odbija uz reči da će samo „probuditi“ one koji bi mogli da ponove pretnje ili nešto gore.\nSamo 40 ekstremista u Bundesveru?\nNema sumnje, Bundesver privlači mlade desničare, kaže i Rajner Arnold, zadužen za pitanja odbrane u Socijaldemokratskoj partiji.\n„Mi želimo građane u uniformi, ljude koji razumeju i brane našu demokratiju. Zato je važno i neophodno da Kontraobaveštajna služba ispita slučajeve ekstremizma“, kaže Arnold. Dodaje da u vojsci ne bi trebalo da bude ni jedan jedini ekstremista, bez obzira da li dolazi iz desnog miljea ili fundamentalnog religijskog svetonazora.\nAli koliko je zaista poklonika neke ekstremne ideologije u nemačkoj vojsci? Na upit Dojče velea, u Bundesveru kažu – svega 40 ljudi od 180.000 vojnika i službenika. To su podaci za poslednjih pet godina, a oni stariji podaci već su obrisani jer je takav zakon. Portparol vojske Ludger Terbingen pojašnjava da visok broj ispada za koje se sumnja da su ekstremističke prirode ne mora da znači i visok broj dokazanih ekstremista.\n„Ova pojava se nije značajno umnožila prethodnih godina“, navodi Terbingen.\nProsta matematika kaže da – ako Bundesver zna za svega 40 ekstremista u svojim redovima, a samo prošle godine je bilo 400 ispada – svaki od popisanih ekstremista počinio je desetak prestupa u proseku. „Neke od optužbi bile su neosnovane, ali ima i višestrukih počinilaca“, objašnjeno nam je u šturom saopštenju Bundesvera. Više informacija nismo mogli da dobijemo ni od Helmuta Kenigshausa koji je u vladi Angele Merkel zadužen za pitanja vojske – u njegovom kabinetu kažu da najpre sam Bundesver treba da raščisti stvar.\nVojska je ogledalo društva\nProblem je evidentan, ali za sada, osim evidencije, nije mnogo urađeno na rešenju. Šef vojnih kontraobevšatajaca Birkenhajer ima predlog:\n„Mi možemo da reagujemo tek kada neko postane član Bundesvera, dakle vojnik, službenik ili zaposlen na drugom mestu. Odlučujuće je, međutim, da ovakvi ljudi uopšte ne stignu do armije. Trebalo bi da vidimo kakvi su njihovi stavovi u intervjuu za posao ili u psihološkom testu“, kaže Birkenhajer.\nIpak, dok ne postanu deo vojske, svi građani su u nadležnosti Službe za zaštitu ustavnog poretka, a ne Vojne kontraobaveštajne službe.\nŠtefan Hansen sa kilskog Instituta za bezbednosnu politiku kaže da je vojska, kao i policija, uvek „ogledalo društva“.\n„Regruti dolaze iz tog društva i reflektuju iste probleme koji u društvu postoje“, kaže Hansen.\nPrema aktuelnoj studiji fondacije Fridrih Ebert, čak devet odsto građana Nemačke ima ekstremne poglede na svet. Međutim, stručnjak Hansen veruje da kontrole u vojsci odstrane veliki deo ekstremista te da trenutno nema opasnosti da se oni u većoj meri infiltriraju u Bundesver.


U filmovima koje snima Siniša Stanković, nastavnik informatike u toj školi, glumi svih petnaest učenika sedmog i osmog razreda. Iako prave najbolje filmove, oni nikada nisu imali priliku da posete neki veći bioskop.\nDok su snimali pobednički film „Srce od pliša“morali su, kao i pravi glumci, da pojedine scene ponavljaju i desetak puta. Priča o zaljubljenim mladima koji jednog trenutka odlučuju da obiju školu, zbog čega bivaju kažnjeni, oduševila je žiri koji im je dodelio prvu nagradu drugu godinu zaredom.\n„Srce od pliša“ je, u konkurenciji osnovnih i srednjih škola, od maksimalnih 15 osvojilo 14,5 bodova.\nNa konkursu Agencije za borbu protiv korupcije 2013. godine, učenici iz Leca su filmom „Ordinacija“ takođe osvojili prvo mesto.


U sredu ulična akcija „Pratim JA“ na Prozivci: Mobilisanje građana da se uključe u reformu javne uprave kroz javni nadzor\nCentar za ravnomerni regionalni razvoj-CenTriR iz Beograda će u okviru projekta „Praćenjem javne uprave ka boljem upravljanju na lokalu“, u sredu, 14. jula, od 10 do 14 časova, u parku Prozivka, održati uličnu akciju „Pratim JA“, u cilju mobilisanja građana da se uključe u reformu javne uprave kroz javni nadzor i pružanje povratnih informacija o zadovoljstvu uslugama koje lokalna samouprava i institucije pružaju građanima.\n„Tokom sprovođenja ulične akcije Subotičani će biti u prilici da popune online upitnik na platformi pratimja.rs i na taj način iskažu svoje mišljenje, te podele svoja pozitivna i negativna iskustva u kontaktima sa lokalnom samoupravom“, navodi se u saopštenju ove organizacije.\nPark Prozivka, foto: Magločistač\nKako se navodi, prikupljeni rezultati biće kasnije stavljeni na raspolaganje predstavnicima lokalne samouprave koji će tako dobiti vredne informacije i doprinose direktno od svojih građana sa ciljem unapređenja rada lokalne administracije.\nOsim toga, dodaju, građani će putem promotivnog materijala biti informisani o onlajn kampanji i mogućnostima učešća – putem popunjavanja upitnika ili prijave na nagradni konkurs, kao i o tome zašto je učešće u ovakvim akcijama važno pre svega za njih same.\nU Subotici će u periodu od od juna do oktobra biti realizovano ukupno pet uličnih akcija.\nSubotica je jedna od 17 jedinica lokalne samouprave u kojima se trenutno sprovode ulične akcije na ovom projektu.\nProjekat sprovodi CenTriR kao partnerska organizacija zajedno sa Centrom za evropsku politiku iz Beograda, Nacionalnom koalicijom za decentralizaciju (NKD) iz Niša i Ekološkim centrom „Stanište“ iz Vršca, a finansira ga Evropska unija u okviru Programa podrške civilnom društvu i medijima. Fokus projekta je usmeren na podršku lokalnim organizacijama civilnog društva da ovladaju metodološkim alatima, te ojačaju kapacitete za praćenje reforme javne uprave lokalnom nivou, a s obzirom da je ova reforma ključna za proces pristupanja EU.


Radnici u gorem položaju sa izmenom Zakona o radu | Kamatica\nPočetna > vest > Radnici u gorem položaju sa izmenom Zakona o radu\nRadnici u gorem položaju sa izmenom Zakona o radu\nTekst objavljen: 23.04.2015 12:30\nPlaniraju se izmene koje će pogodovati poslodavcima, a zbog kojih će radnici u Srbiji biti u još nepovoljnijem položaju, upozoravaju sindikati.\nIako ministar za rad i zapošljavanje Aleksandar Vulin tvrdi da se Zakon o radu neće menjati, samo formiranje radne grupe koja će se baviti analizom, efektima i usklađenošću tog dokumenta s evropskim propisima govori da su promene moguće.\nTaj zakon je realtivno nedavno pretrpeo izmene i dopune, a na ponovnoj je reviziji, i, kako se najavljuje, promene bi trebalo da budu usvojene u decembru. Ipak, u kojem pravcu idu izmene radnog zakonodavstva teško je reći jer se, po rečima predsednika Saveza samostalnih sindikata Vojvodine Gorana Milića, ceo posao odvija na nivou ekspertskih grupa, bez prisustva članova reprezentativnih sindikata.\n“Zaobilaženje reprezantitivnih sindikata nije dobro jer smo mi logični partneri. Praktično sve što znamo o predlozima izmena saznajemo iz medija i, na osnovu onoga što se priča i čuje, slobodno se može reći da se planiraju izmene koje će pogodovati poslodavcima, a da će radnici u Srbiji biti u još nepovoljnijem položaju”, kaže Milić.\nNajava da bi među planiranim promenama Zakona o radu moglo biti i ukidanje isplate naknada za prevoz i topli obrok, ističe Milić, nedvosmisleno ukazuje na to da se apsolutno ne vodi računa o radniku, koji postaje puka potrošna roba.\nPrema njegovim rečima, s obzirom na to kakva je privredna i socijalna situacija u Srbiji, sigurno je da to nikako ne bi bilo dobra odluka.\n“Svaki četvrti građanin naše zemlje siromašan je ili je na ivici siromaštva, nezaposlenih je oko 780.000, a biće ih i više jer će bez posla ostati više desetina hiljada ljudi, među kojima su i oni iz preduzeća u restrukturiranju. Dodatno smanjenje prihoda radnicima potvrđuje da radnik postaje samo broj, gotovo bez ikakvih prava, a da u situaciji velike nezaposlenosti i nesigurnosti, oni koji kroje sudbinu građana na krilima njihovog straha prekrajaju zakone”, kaže Milić.\nOn ukazuje na to da bi ukidanjem troškova za prevoz i topli obrok, uz primanja zaposlenih u Srbiji, u kojoj je zagarantovana zarada oko 21.000 dinara, bilo gotovo nemoguće da radnik uopšte dolazi na posao. Poređenje s evropskim zakonodavstvom, gde te dve stavke ne postoje, ističe Milić, nisu na dobrim osnovama jer su u Evropi i primanja i sigurnost radnika daleko veći.\n“Tačno je da u Evropi troškove prevoza i ručka ne idu na teret poslodavca, ali je reč o uređenim ekonomijama, gde zaposleni bez ikakvih problema od svoje zarade mogu da plate ove troškove i da ih, praktično, ne osete, što u Srbiji, ukoliko se situacija posmatra realno, nije moguće”, ističe Milić.\nOn naglašava da su primanja radnika u razvijenim zemljama Evrope daleko veća, ali ne samo u iznosu, već i kada se izračuna koliko određenih proizvoda za prosečnu platu može kupiti prosečan radnik u Evropi i Srbiji, bez obzira na to da li je reč o benzinu, mesu, mleku... On kaže da je i ideja da se iz radnog zakonodavstva izbaci zapošljavanje na neodređeno vreme, s obrazloženjem da je takav način gotovo nepoznat u razvijenim zemljama Evrope.\nzakon o radu prava radnika manje zaposlenih poslodavci


Webex | Deljenje animiranih GIF-a\nAnimirane GIF datoteke možete da delite tako što ćete pristupiti GIPHY direktno iz aplikacije, tako da možete da pronađete pravu GIF datoteku za personalizaciju poruke. Ova funkcija je podržana na Safariju i Chromeu, ali ne i na Firefoxu. Ako ne vidite opciju GIF, administrator je onemogućio tu opciju.\nPrilikom pisanja poruke izaberite opciju , da biste otvorili GIPHY biblioteku (koju smo ograničili na slike ocenjene sa PG) i unesite ključnu reč ili frazu za traženje GIF datoteke. Zatim izaberite animiranu GIF datoteku da biste je dodali u poruku i pošaljite poruku.\nKada pošaljete GIF datoteku, ona se automatski reprodukuje, ali prestaje da se ponavlja posle nekoliko sekundi. Osobe u prostoru mogu ponovo da reprodukuju GIF datoteku ako žele.\nGIF uvek možete da izbrišete nakon što ga svi vide da biste smanjili smetnje u prostoru.\nPrilikom pisanja poruke izaberite opciju , da biste otvorili GIPHY biblioteku (koju smo ograničili na slike ocenjene sa PG) i unesite ključnu reč ili frazu u potrazi za GIF-om ili koristite neki od najčešće korišćenih GIF-ova. Zatim dodirnite animiranu GIF datoteku da biste je dodali u poruku i pošaljite poruku.\nPrilikom pisanja poruke izaberite stavku , da biste otvorili GIPHY biblioteku (koju smo ograničili na slike ocenjene sa PG) i unesite ključnu reč ili frazu. Zatim kliknite na animiranu GIF datoteku da biste je dodali u poruku i poslali poruku.\nMožete da potražite GIF datoteku ili da koristite neki od najčešće korišćenih GIF-a.


MINISTAR "ISPALIO" JANKOVIĆA: Vulina ne zanima razgovor o ukidanju "PDV za bebe" - Nova Borba\nAleksandar Vulin i Saša Janković/ Ilustracija: kurir.rs\nMINISTAR "ISPALIO" JANKOVIĆA: Vulina ne zanima razgovor o ukidanju "PDV za bebe"\nZaštitnik građana saopštio je da je Aleksandar Vulin odbio njegov poziv na razgovor zbog nenadležnosti.\nSaša Janković navodi da Zakon o ministarstvima u članu 16. propisuje da Ministarstvo rada, zapošljavanja, boračkih i socijalnih pitanja obavlja poslove državne uprave koji se, između ostalog, odnose i na "populacionu politiku, planiranje porodice, porodicu i decu".\nZaštitnik dodaje da su predsednik, članovi Vlade, predsednik Skupštine, predsednik Ustavnog suda i funkcioneri u organima uprave dužni da prime Zaštitnika građana nakon njegovog zahteva, i to u roku od dve nedelje. U suprotnom, dodaje Janković, krši se Zakon o Zaštitniku građana.\n"Žaleći zbog kršenja zakona i nespremnosti Ministarstva da se bavi svojim zakonom propisanim poslom u temi od posebnog značaja za porodice sa decom ili koje planiraju da imaju decu, Zaštitnik građana o ovoj nedopustivoj pojavi obaveštava javnost", navodi se u saopštenju.\nPodsećanaj radi srpsko Ministarstvo finansika pre mesec dana saopštilo je da će povraćaj PDV-a na opremu za bebe biti ukinut od početka sledeće godine, a da će roditeljski dodatak biti veći.


WTA Istanbul - Blic Sport\nPOSVEĆENOST Uporno je tražila lopticu sve dok joj svi na stadionu nisu otkrili da je pobedila velikog favorita /VIDEO/\nTurska teniserka Bašak Erajdin toliko je bila koncentrisana na svoj nastup u meču sa Cvetanom Pironokovom, na turniru u Istanbulu, da nije ni shvatila da je pobedila.\nSA NULOM Težak poraz Aleksandre Krunić u Istanbulu\nNaša teniserka Aleksandra Krunić nije uspela da osvoji ni gem u prvom kolu turnira u Istanbulu, izgubivši od Letonke Anastasije Sevastove sa 6:0, 6:0.\nJanković ostala bez titule u Istanbulu\nNaša teniserka Jelena Janković nije uspela da osvoji titulu na turniru u Istanbulu u konkurenciji dublova, pošto je u paru sa Kaglom Bujukakčau iz Turske poražena u finalu od rusko-ukrajinske kombinacije Darije Gavrilove i Eline Svitoline sa 5:7, 6:1, 10:4.\nJankovićeva u finalu dublova u Istanbulu\nSrpska teniserka Jelena Janković i Turkinja Kagla Bujukakcaj plasirale su se u finale turnira u Istanbulu u igri parova, pošto su savladale estonsko-ruski dubl Anet Kontavejt/Elisaveta Kuličkova sa 6:3, 2:6, 10:6.\nNaša teniserka Bojana Jovanovski eliminisana je sa turnira u Istanbulu, pošto je u drugom kolu poražena od Ursule Radvanjske iz Poljske sa 3:6, 2:6.\nJankovićeva eliminisana sa turnira u Istanbulu, Radvanjska protiv Jovanovski\nSrpska teniserka Jelena Janković eliminisana je sa turnira u Istanbulu, pošto je u prvom kolu poražena od Ursule Radvanjske iz Poljske sa 4:6, 6:3, 2:6.\nJovanovski preokretom do drugog kola Istanbula, čeka Janković ili Radvansku\nNaša teniserka Bojana Jovanovski plasirala se u drugo kolo turnira u Istanbulu, pošto je pobedila 107. teniserku sveta Jaroslavu Švedovu iz Kazahstana sa 5:7, 6:3, 6:4.\nSkjavone ne prija našim teniserkama, eliminisala i Jovanovski\nNaša teniserka Bojana Jovanovski nije uspela da se plasira u četvrtfinale turnira u Istanbulu, pošto je u drugom kolu izgubila od Italijanke Frančeske Skjavone sa 6:1, 6:4.\nJakšićeva nemoćna protiv Skjavone, Bojana naredna protivnica Italijanke\nNaša teniserka Jovana Jakšić završila je učešće na turniru u Istanbulu, pošto je u prvom kolu izgubila od Italijanke Frančeske Skjavone sa 6:2, 6:3.\nSerena Vilijams potvrdila dominaciju, pokorila i Istanbul\nAmerička teniserka Serena Vilijams osvojila je završni turnir sezone u Istanbulu, pošto je u finalu savladala Kineskinju Na Li sa 2:6, 6:3, 6:0.\nJeleni se nije svidelo prenemaganje Serene: Najbolja je, ali neka igra sportski\nPosle poraza od Serene Vilijams u polufinalu završnog turnira teniserki u Istanbulu sa 2:1, po setovima 6:4, 2:6, 6:4, Jelena Janković je prizanala da je Amerikanka najbolja igračica na svetu, ali je imala šta da joj zameri na ponašanju.\nJelena namučila Serenu, ali ostala bez finala Istanbula\nJelena Janković neće se boriti za trofej na završnom turniru u Istanbulu, pošto je u polufinalu posle velike borbe poražena od Serene Vilijams sa 6:4, 2:6, 6:4.\nNa Li preslišala i Kvitovu, Kineskinja protiv Vilijams za trofej Istanbula\nKineskinja Na Li pobedila je u polufinalu završnog turnira u Istanbulu Čehinju Petru Kvitovu sa 6:4, 6:2 posle sat i 37 minuta igre.\nLi obradovala Jankovićevu, Jelena protiv Serene u polufinalu završnog turnira teniserki\nI pre svog nastupa protiv Sare Erani, Jelena Janković je uspela da se plasira u polufinale završnog turnira teniserki u Istanbulu, jer je Na Li u toj grupi savladala Viktoriju Azarenku sa 6:2, 6:1, pa više ni Beloruskinja ni Erani ne mogu prestići drugoplasiranu Jankovićevu.\nSerena u polufinalu Istanbula, Kerber ostavila Radvansku na dnu\nNajbolja teniserka na svetu Serena Vilijams i Nemica Anđelika Kerber ostvarile su sigurne pobede u preostalim mečevima na završnom turniru sezone u Istanbulu.\nJelena izgubila od Na Li, protiv Erani za polufinale Istanbula\nJelena Janković doživela je prvi poraz od Na Li sa 6:3, 2:6, 6:3 na završnom turniru u Istanbulu, ali je vrlo važno što je u meču drugog kola bele grupe osvojila set, jer može da bude presudan za plasman u polufinale, u koje je vodi pobeda nad Sarom Erani u petak.\nJankovićeva šokirala Azarenku na startu završnog turnira u Istanbulu!\nJelena Janković uspela je na startu završnog turnira u Istanbula da napravi veliko iznenađenje u beloj grupi i savlada drugu teniserku sveta Beloruskinju Viktoriju Azarenku sa 6:4, 6:3.\nLagan start Serene u Istanbulu, Kvitova bolja od Radvanske\nAmerikanka Serena Vilijams sezonu privodi kraju onako kako ju je i započela - ubedljivo, a u prvom kolu završnog turnira u Istanbulu, pobedila je Anđeliku Kerber sa 6:3, 6:1 posle 66 minuta igre u okviru crvene grupe.\nAzarenka slomila otpor Sare Erani u reviji brejkova i spremna dočekuje Jelenu\nTakmičenje u beloj grupi na završnom teniskom turniru u Istanbulu otvorila je Beloruskinja Viktorija Azarenka pobedom nad Sarom Erani sa 7:6 (4), 6:2 posle dva sata i 15 minuta igre.\nZavršni turnir u Istanbulu počinje i za Jelenu: protiv Azarenke u sredu\nNajbolja srpska teniserka Jelena Janković počeće nadmetanje na završnom turniru sezone u Istanbulu u sredu duelom sa Viktorijom Azarenkom, a ovaj meč je drugi na programu koji počinje u 16 časova po srednjeevropskom vremenu.\nJelena Janković učestvuje na završnom mastersu u Istanbulu gde su okupljene najbolje teniserke sveta, a pre početka takmičenja dobila je nagradu najsimpatičnije igračice na turniru\nJanković: U Istanbulu nema dizanja forme, igra se protiv najboljih na svetu\nNajbolja srpska teniserka Jelena Janković biće na završnom turniru u Istanbulu u beloj grupi sa Viktorijom Azarenkom, Na Li i Sarom Erani, a pred početak takmičenja, nije htela da ističe da ističe imena rivalki.\nJelena Janković za "Blic": Brat će mi pokazati put do top tri\nJelena Janković je sezonu počela van top 20, a od utorka ćemo je gledati na završnom WTA šampionatu u Istanbulu, gde učestvuje osam najboljih teniserki u 2013. godini. Istina je da u tom društvu neće biti Ruskinje Marije Šarapove, ali je naša najbolja igračica i pre njenog odustajanja imala sigurnu kartu za Bosfor.


Ahmetović dao izjavu policiji RS\nMinistar sigurnosti Bosne i Hercegovine Sadik Ahmetović dao je inspektorima MUP-a RS-a izjavu na okolnosti koje ga sumnjiče za umiješanost u slučaj mlade Romkinje koja je, kako je ranije izvještavano, seksualno zlostavljana, a zbog čega je jutros privedeno više osoba s područja Srebrenice i Bratunca.\n"Apsolutno stojim iza toga da apsolutno nemam ništa s tim i da sam sigurno čist te da svijetla obraza, i ja i moja porodica, možemo hodati po Bosni i Hercegovini", kazao je novinarima Ahmetović nakon što su inspektori napustili njegov kabinet.\nAhmetović nije želio špekulisati o tome ko je i zašto plasirao priču i pokrenuo čitav ovaj slučaj o njegovoj navodnoj umiješanosti u ovo krivično djelo. Pretpostavlja da bi jedan od povoda mogle biti i aktivnosti koje je kao ministar sigurnosti preduzeo u protekla tri mjeseca.\n"Bilo bi neodgovorno od mene s obzirom na ono što sam proživljavam zbog neistina da špekulišem o tome ko stoji iza svega ovoga. Ali ja vjerujem u institucije ove zemlje i znam da će uraditi sve da se dokaže i pokaže istina", izjavio je Ahmetović.\nDodao je da je u kontaktu s predsjednikom SDA Sulejmanom Tihićem, koji mu je dao podršku. Podršku su mu dale i kolege iz sigurnosnog sektora.


Objavljeni dobitnici nagrade „Andrej Stenjin“ - Sputnjik Srbija\nObjavljeni dobitnici nagrade „Andrej Stenjin“\n11:48 06.08.2018 (osveženo 09:27 07.08.2018) Preuzmite kraći link\nMedijska grupa „Rusija sevodnja“ objavila je pobednike Međunarodnog konkursa za najboljeg foto-reportera „Andrej Stenjin“ za 2018. godinu.\nPrvo mesto u kategoriji „Glavne vesti“ zauzeli su Džastin Saliven iz Južnoafričke Republike sa fotografijom „Otpor“ i Lusi Tato iz Španije sa serijom fotografija „Nemiri u Keniji nakon izbora“.\nSergej Gapon iz Belorusije sa fotografijom „Srce od brusnice“ i Ruskinja Aljona Kočenkova sa serijom fotografija „Kako sam navijala“ osvojile su prvo mesto u kategoriji „Moja planeta“.\nU kategoriji „Sport“ pobednici su Tajsir Mahdi iz Iraka za fotografiju „Želja za životom“ i Italijan Andrea Alai za seriju fotografija „Ultras“.\nOded Vagenštejn iz Izraela je pobedila u kategoriji „Portret. Junak našeg doba“ za fotografiju „Cvetić“, koja je napravljena na Jamalu. U istoj kategoriji prvo mesto je dobio i Šivi Hademi iz Irana za seriju fotografija „Blizanci“.\nRuski novinar Andrej Stenjin koji je poginuo u avgustu 2014. godine na jugoistoku Ukrajine. U svojoj kratkoj stvaralačkoj delatnosti Andrej je upisao svoje ime na stranice istorije Moskve, Rusije, istorije 21. veka. Dva puta je pobeđivao na konkursu Srebrna kamera za najbolju fotoreportažu o Moskvi: 2010. godine nagrađena je njegova serija fotografija Manježni trg, a 2013. godine ciklus Parelelni svetovi.\nFoto-konkurs „Stenjin, Rusija


Dan online - Politika: Nikšićki izbori na dnevnom redu - 2021-03-02\nPolitika SJEDNICA PREDSJEDNIŠTVA DEMOKRATSKE PARTIJE SOCIJALISTA\nU DPS-u raspravljali o idućim izborima Nikšićki izbori na dnevnom redu Marković, povodom tvrdnji da formira frakciju unutar stranke, poručio da podržava nikšićku partijsku listu\nPredsjedništvo DPS-a zasjedalo je sinoć. Glavna tačka dnevnog reda bili su predstojeći lokalni izbori u Nikšiću, ali nakon sjednice nije bilo zvaničnog saopštenja. Nije bilo moguće ni saznati nezvanično više detalja o mogućim odlukama, odnosno, jesu li donijete neke odluke vezano za buduće kadrovske pozicije u rukovodstvu stranke.\nOvo je, inače, bila jedna od prvih, ako ne i prva sjednica predsjedništva, nakon nedavnog stranačkog kongresa. Na sjednici GO DPS polovinom feruara ove godine izabrano je predsjedništvo stranke.\nUz predsjednika partije Mila Đukanovića, potpredsjednike Ivana Vukovića, Jevta Erakovića, Abaza Dizdarevića i Sanju Damjanović, šefa Kluba poslanika u Skupštini Danijela Živkovića, u predsjedništvo su izabrani Aleksandra Vuković, Predrag Bošković, Aleksandar Žurić, Nermin Abdić, Zoran Pažin, Nikola Rakočević, Andrija Nikolić i Draško Došljak. Trebalo bi da još dva člana budu izabrana naknadno.\nNa sledećoj sjednici glavnog odbora, na predlog predsjedništva, biće izabran predsjednik Savjeta DPS-a.\nPoslanik DPS-a Duško Marković, reagujući na medijske informacije da će nakon izbora u Nikšiću napraviti frakciju unutar partije, poručio je da bezrezervno podržava listu stranke koju predvodi Sanja Damjanović.\n– Povodom medijskih spekulacija – svim srcem uz Evropski tim za Nikšić – bezrezervna podrška listi koju predvodi Damjanović – kaže Marković.\nMarković, inače dosadašnji zamjenik predsjednika Demokratske partije socijalista, po nekim informacijama, trebalo bi da bude izabran na čelo političkog savjeta te partije. Ranije je odlučeno da Predrag Bošković bude generalni sekretar DPS-a.\nNa devet kongresu partije birano je vanredno novo rukovodstvo, a jedini kandidat za predsjednika partije bio je Milo Đukanović.


Mještani naselja oko deponije Uborak, sjeverno od Mostara, ponovo su 24. februara blokirali prilazni put ka tom odlagalištu otpada, čije zatvaranje, sanaciju i izmještanje traže od juna 2019. godine.\nOmer Hujdur, predsjednik Udruženja građana "Jer nas se tiče" koje okuplja mještane, izjavio je za Radio Slobodna Evropa (RSE) da je blokada nastavak blokade prilazne ceste ka deponiji od subote.\n"Želimo poručiti (vlastima, op. RSE) da nećemo odustati od onoga svega, da moraju naći rješenje. Svim silama pokušavaju da nas otjeraju sa deponije. Policija stalno piše kazne, misle da će nas na taj način demotivisati i rastjerati, ali nećemo. Držimo se i nećemo odustati", izjavio je Hujdur.\nOn je kazao da će blokada puta ka deponiji, čime se, sprečava odlaganje otpada sa ulica gradskih i prigradskih naselja, trajati dok ne dođe do sastanaka sa predstavnicima vlasti.\n"Očekujemo što brže rješavanje ovog problema, da daju tačan rok za zatvaranje ove deponije i da daju rješenja šta sa smećem", dodao je Hujdur.\nNa nedavnom sastanku predstavnici gradskih i kantonalnih vlasti u Mostaru predložili su šest lokacija za novu deponiju, ali ni predstavnici vlasti niti Udruženja "Jer nas se tiče" nisu željeli otkriti o kojim lokacijama se radi.\nPredstavnici Udruženja su ranije potvrdili kako su od vlasti primili uvjeravanja da se radi na ispitivanju šest predloženih lokacija za novu deponiju komunalnog otpada kod Mostara.\nUz optužbe da je za pola godine mješovita komisija zasjedala samo jednom, te dan nakon što je deponiji Uborak istekla okolinska dozvola Federalnog ministarstva okoliša i turizma, mještani su 4. decembra 2019. godine ponovo blokirali ulaz u odlagalište.